cyanic-selkie/wikianc huggingface dataset:
ಅಂಕೀಯ ನೀರುಗುರುತು ಮಾಡುವಿಕೆ
thumb|right|ಗೋಚರಿಸುವ ಅಂಕೀಯ ನೀರುಗುರುತು ಮಾಡುವಿಕೆಯೊಂದಿಗಿನ ಒಂದು ಬಿಂಬ.ಬಿಂಬದ ಮಧ್ಯಕ್ಕೆ ಅಡ್ಡಲಾಗಿ "2006" ಪಠ್ಯವನ್ನು ಕಾಣಬಹುದು. ಅಂಕೀಯ ನೀರುಗುರುತು ಮಾಡುವಿಕೆ (ಡಿಜಿಟಲ್‌ ವಾಟರ್‌‌ಮಾರ್ಕಿಂಗ್‌‌) ಎಂಬುದು ಒಂದು ಅಂಕೀಯ ಸಂಕೇತದೊಳಗೆ ಮಾಹಿತಿಯನ್ನು ಸೇರಿಸುವ ಪ್ರಕ್ರಿಯೆಯಾಗಿದ್ದು, ಇದು ತೆಗೆದುಹಾಕಲು ಕಷ್ಟಕರವಾದ ಒಂದು ಸ್ವರೂಪದಲ್ಲಿರುತ್ತದೆ. ಉದಾಹರಣೆಗೆ, ಹೀಗೆ ಸೇರಿಸಲ್ಪಡುವ ಸಂಕೇತವು ಶ್ರವ್ಯಾಂಶದ ರೂಪದಲ್ಲಿರಬಹುದು, ಚಿತ್ರಗಳು ಅಥವಾ ವಿಡಿಯೋ ಸ್ವರೂಪದಲ್ಲಿರಬಹುದು. ಒಂದು ವೇಳೆ ಸಂಕೇತವು ನಕಲು ಮಾಡಲ್ಪಟ್ಟರೆ, ಆಗ ಮಾಹಿತಿಯೂ ಸಹ ನಕಲಿನಲ್ಲಿ ಸಾಗಿಸಲ್ಪಡುತ್ತದೆ. ಒಂದು ಸಂಕೇತವು ಒಂದೇ ಸಮಯಕ್ಕೆ ಹಲವಾರು ವಿಭಿನ್ನ ನೀರುಗುರುತುಗಳನ್ನು ಹೊತ್ತೊಯ್ಯಬಹುದು. ಗೋಚರಿಸುವ ನೀರುಗುರುತು ಮಾಡುವಿಕೆಯಲ್ಲಿ, ಚಿತ್ರ ಅಥವಾ ವಿಡಿಯೋ ಸ್ವರೂಪದಲ್ಲಿ ಮಾಹಿತಿಯು ಗೋಚರಿಸುತ್ತದೆ. ವಿಶಿಷ್ಟವೆನಿಸುವಂತೆ, ಮಾಹಿತಿಯು ಪಠ್ಯ ಅಥವಾ ಒಂದು ಲಾಂಛನವಾಗಿದ್ದು, ಮಾಧ್ಯಮದ ಮಾಲೀಕನನ್ನು ಅದು ಗುರುತಿಸುತ್ತದೆ. ಬಲಭಾಗದಲ್ಲಿರುವ ಬಿಂಬವು ಒಂದು ಗೋಚರಿಸುವ ನೀರುಗುರುತನ್ನು ಹೊಂದಿದೆ. ಒಂದು ದೂರದರ್ಶನ ಪ್ರಸಾರ ವಾಹಿನಿಯು ಪ್ರಸಾರಮಾಡಲ್ಪಟ್ಟ ವಿಡಿಯೋದ ಮೂಲೆಗೆ ತನ್ನ ಲಾಂಛನವನ್ನು ಸೇರ್ಪಡೆ ಮಾಡಿದಾಗ, ಅದೂ ಸಹ ಒಂದು ಗೋಚರಿಸುವ ನೀರುಗುರುತು ಎನಿಸಿಕೊಳ್ಳುತ್ತದೆ. ಗೋಚರಿಸದ ನೀರುಗುರುತು ಮಾಡುವಿಕೆಯಲ್ಲಿ, ಶ್ರವ್ಯಾಂಶ, ಚಿತ್ರ ಅಥವಾ ವಿಡಿಯೋ ಸ್ವರೂಪಕ್ಕೆ ಮಾಹಿತಿಯನ್ನು ಅಂಕೀಯ ದತ್ತಾಂಶವಾಗಿ ಸೇರಿಸಲಾಗುತ್ತದೆಯಾದರೂ, ಅದನ್ನು ಹಾಗೆ ಸೂಚಿಸದಂತೆ ಗ್ರಹಿಸಲಾಗುವುದಿಲ್ಲ (ಆದರೂ ಒಂದಷ್ಟು ಮಾಹಿತಿಯನ್ನು ಗುಪ್ತವಾಗಿಡಲಾಗಿದೆ ಎಂಬುದನ್ನು ಪತ್ತೆಹಚ್ಚಲು ಸಾಧ್ಯವಾಗಬಹುದು). ನೀರುಗುರುತಿನ ಬಳಕೆಯ ಹಿನ್ನೆಲೆಯಲ್ಲಿ ವ್ಯಾಪಕ ಬಳಕೆಗೆ ಸಂಬಂಧಿಸಿದ ಆಶಯವಿರಬಹುದಾದ್ದರಿಂದ, ಮರುಸಂಪಾದಿಸಲು ಅನುವಾಗುವಂತೆ ಅದು ರೂಪಿಸಲ್ಪಟ್ಟಿರುತ್ತದೆ ಅಥವಾ ಅದು ಒಂದು ರಹಸ್ಯ ಬರಹಗಾರಿಕೆಯ ಸ್ವರೂಪದಲ್ಲಿ ಇರಲು ಸಾಧ್ಯವಿದ್ದು, ಇಲ್ಲಿ ಅಂಕೀಯ ಸಂಕೇತದಲ್ಲಿ ಸೇರಿಸಲ್ಪಟ್ಟಿರುವ ಗುಪ್ತ ಸಂದೇಶವೊಂದನ್ನು ಓರ್ವ ವ್ಯಕ್ತಿಯು ನಿವೇದಿಸುತ್ತಾನೆ. ಎರಡೂ ಸಂದರ್ಭಗಳಲ್ಲಿ, ಗೋಚರಿಸುವ ನೀರುಗುರುತು ಮಾಡುವಿಕೆಯಲ್ಲಿರುವಂತೆ, ತೆಗೆದುಹಾಕಲು ಕಷ್ಟಕರವಾಗಿರುವ ಒಂದು ವಿಧಾನದಲ್ಲಿ ಸ್ವಾಮ್ಯವನ್ನಾಗಲೀ ಅಥವಾ ಇತರ ವಿವರಣಾತ್ಮಕ ಮಾಹಿತಿಯನ್ನಾಗಲೀ ಸಂಕೇತಕ್ಕೆ ಲಗತ್ತಿಸುವುದು ಮುಖ್ಯ ಉದ್ದೇಶವಾಗಿರುತ್ತದೆ. ಸೇರಿಸಲಾದ ಗುಪ್ತ ಮಾಹಿತಿಯನ್ನು ವ್ಯಕ್ತಿಗಳ ನಡುವಿನ ಗುಟ್ಟಿನ ಸಂವಹನದ ಒಂದು ಮಾಧ್ಯಮವಾಗಿ ಬಳಸಲೂ ಸಹ ಸಾಧ್ಯವಿದೆ. ಅಂಕೀಯ ಮಾಧ್ಯಮದ ಅನಧಿಕೃತ ನಕಲು ಮಾಡುವಿಕೆಯನ್ನು ತಡೆಗಟ್ಟುವ ಅಥವಾ ನಿರ್ಬಂಧಿಸುವ ಆಶಯವನ್ನು ಹೊಂದಿರುವ ಕೃತಿಸ್ವಾಮ್ಯ ಸಂರಕ್ಷಣಾ ವ್ಯವಸ್ಥೆಗಳಲ್ಲಿ ನೀರುಗುರುತು ಮಾಡುವಿಕೆಯನ್ನು ಬಳಕೆ ಮಾಡಿಕೊಳ್ಳಲಾಗುತ್ತದೆ. ಈ ಬಳಕೆಯಲ್ಲಿ ಒಂದು ನಕಲುಮಾಡುವ ಉಪಕರಣವು ನಕಲು ಮಾಡುವುದಕ್ಕೆ ಮುಂಚಿತವಾಗಿ ಸಂಕೇತದಿಂದ ನೀರುಗುರುತನ್ನು ಮರುಸಂಪಾದಿಸುತ್ತದೆ; ನಕಲು ಮಾಡಲು ಅಥವಾ ನೀರುಗುರುತಿನಲ್ಲಿ ಅಂತರ್ಗತವಾಗಿರುವ ವಿಷಯವನ್ನು ಅವಲಂಬಿಸದಿರಲು ಉಪಕರಣವು ಒಂದು ತೀರ್ಮಾನವನ್ನು ಮಾಡುತ್ತದೆ. ಮೂಲದ ಪತ್ತೆಹಚ್ಚುವಿಕೆಯಲ್ಲಿಯೂ ಇದನ್ನು ಬಳಕೆಮಾಡಿಕೊಳ್ಳಲಾಗುತ್ತದೆ. ವಿತರಣೆಯ ಪ್ರತಿ ಹಂತದಲ್ಲೂ ಒಂದು ಅಂಕೀಯ ಸಂಕೇತದೊಳಗೆ ಒಂದು ನೀರುಗುರುತನ್ನು ಸೇರಿಸಲಾಗುತ್ತದೆ. ಒಂದು ವೇಳೆ ಕೃತಿಯ ಒಂದು ನಕಲು ನಂತರದಲ್ಲಿ ಕಂಡುಬಂದರೆ, ಆಗ ನಕಲಿನಿಂದ ನೀರುಗುರುತನ್ನು ಮರುಸಂಪಾದಿಸಲು ಸಾಧ್ಯವಾಗುತ್ತದೆ ಮತ್ತು ವಿತರಣೆಯ ಮೂಲವು ಗೊತ್ತಾಗುತ್ತದೆ. ಅಕ್ರಮವಾಗಿ ನಕಲು ಮಾಡಲಾದ ಚಲನಚಿತ್ರಗಳ ಮೂಲವನ್ನು ಪತ್ತೆಹಚ್ಚುವಲ್ಲಿ ಈ ಕೌಶಲವನ್ನು ಬಳಸಿಕೊಂಡು ಬರಲಾಗಿದೆ. ವಿವರಣಾತ್ಮಕ ಮಾಹಿತಿಯೊಂದಿಗೆ ಅಂಕೀಯ ಛಾಯಾಚಿತ್ರಗಳ ಟಿಪ್ಪಣಿಯನ್ನು ರಚಿಸುವುದು ಗೋಚರಿಸದ ನೀರುಗುರುತು ಮಾಡುವಿಕೆಯ ಮತ್ತೊಂದು ಬಳಕೆಯಾಗಿದೆ. ಅಂಕೀಯ ಮಾಧ್ಯಮಕ್ಕೆ ಸಂಬಂಧಿಸಿದ ಕೆಲವೊಂದು ಕಡತ ಸ್ವರೂಪಗಳು ಪರ್ಯಾಯ ದತ್ತಾಂಶ ಎಂದು ಕರೆಯಲ್ಪಡುವ ಹೆಚ್ಚುವರಿ ಮಾಹಿತಿಯನ್ನು ಒಳಗೊಂಡಿರುವ ಸಂದರ್ಭದಲ್ಲಿ, ದತ್ತಾಂಶವು ಸ್ವತಃ ಸಂಕೇತದಲ್ಲಿ ಸಾಗಿಸಲ್ಪಡುತ್ತಿದೆ ಎಂಬುದರಲ್ಲಿ ಅಂಕೀಯ ನೀರುಗುರುತು ಮಾಡುವಿಕೆಯು ಸ್ಪಷ್ಟವಾಗಿದೆ. ನೀರುಗುರುತು ಮಾಡುವಿಕೆ ಎಂಬ ಪದದ ಬಳಕೆಯು, ಕಾಗದದ ಮೇಲೆ ಒಂದು ಗೋಚರಿಸುವ ನೀರುಗುರುತನ್ನು ಇಡುವುದು ಎಂಬ ಸಾಕಷ್ಟು ಹಳತಾದ ಎಣಿಕೆಯಿಂದ ಹುಟ್ಟಿಕೊಂಡಿದೆ.
ಅನ್ವಯಿಸುವಿಕೆಗಳು
ಅಂಕೀಯ ನೀರುಗುರುತು ಮಾಡುವಿಕೆಯನ್ನು ಒಂದು ವ್ಯಾಪಕ ಶ್ರೇಣಿಯ ಅನ್ವಯಿಸುವಿಕೆಗಳಿಗೆ ಸಂಬಂಧಿಸಿದಂತೆ ಬಳಸಿಕೊಳ್ಳಬಹುದು. ಅವುಗಳೆಂದರೆ:
ನೀರುಗುರುತು ಮಾಡುವಿಕೆಯ ಅನುಕ್ರಮ ವರಸೆಯ ಹಂತಗಳು
ಸೇರಿಸಲ್ಪಡಬೇಕಾದ ಮಾಹಿತಿಯನ್ನು ಒಂದು ಅಂಕೀಯ ನೀರುಗುರುತು ಎಂದು ಕರೆಯಲಾಗುತ್ತದೆಯಾದರೂ, ಕೆಲವೊಂದು ಸಂದರ್ಭಗಳಲ್ಲಿ ಅಂಕೀಯ ನೀರುಗುರುತು ಎಂಬ ಪದಗುಚ್ಛವು, ನೀರುಗುರುತು ಮಾಡಲ್ಪಟ್ಟ ಸಂಕೇತ ಹಾಗೂ ಹೊದಿಕೆಯ ಸಂಕೇತದ ನಡುವಿನ ವ್ಯತ್ಯಾಸವನ್ನು ಅರ್ಥೈಸುತ್ತದೆ. ಎಲ್ಲಿ ನೀರುಗುರುತು ಸೇರಿಸಲ್ಪಡಬೇಕಿದೆಯೋ ಆ ಸಂಕೇತವನ್ನು ಆಶ್ರಯದಾತ ಸಂಕೇತ ಎಂದು ಕರೆಯಲಾಗುತ್ತದೆ. ಒಂದು ನೀರುಗುರುತು ಮಾಡುವಿಕೆಯ ವ್ಯವಸ್ಥೆಯು ಮೂರು ಭಿನ್ನವಾದ ಹಂತಗಳಾಗಿ ಸಾಮಾನ್ಯವಾಗಿ ವಿಭಜಿಸಲ್ಪಡುತ್ತದೆ. ಅವುಗಳೆಂದರೆ: ಸೇರಿಸುವಿಕೆ, ದಾಳಿ ಮತ್ತು ಪತ್ತೆಹಚ್ಚುವಿಕೆ. ಸೇರಿಸುವಿಕೆಯಲ್ಲಿ, ಸೇರಿಸಲ್ಪಡಬೇಕಿರುವ ದತ್ತಾಂಶ ಹಾಗೂ ಆಶ್ರಯದಾತ ಅಂಶವನ್ನು ಸ್ವೀಕರಿಸುವ ಒಂದು ಅಂಕಗಣಿತ ಪದ್ಧತಿಯು, ಒಂದು ನೀರುಗುರುತು ಮಾಡಲ್ಪಟ್ಟ ಸಂಕೇತವನ್ನು ರೂಪಿಸುತ್ತದೆ. ನೀರುಗುರುತು ಮಾಡಲ್ಪಟ್ಟ ಸಂಕೇತವು ನಂತರ ರವಾನಿಸಲ್ಪಡುತ್ತದೆ ಅಥವಾ ಶೇಖರಿಸಿಡಲ್ಪಡುತ್ತದೆ, ಸಾಮಾನ್ಯವಾಗಿ ಮತ್ತೋರ್ವ ವ್ಯಕ್ತಿಗೆ ರವಾನಿಸಲ್ಪಡುತ್ತದೆ. ಒಂದು ವೇಳೆ ಈ ವ್ಯಕ್ತಿಯು ಒಂದು ಮಾರ್ಪಾಡನ್ನು ಮಾಡಿದಲ್ಲಿ, ಇದನ್ನು ಒಂದು ದಾಳಿ ಎಂದು ಕರೆಯಲಾಗುತ್ತದೆ. ಸದರಿ ಮಾರ್ಪಾಡು ದುರುದ್ದೇಶದಿಂದ ಕೂಡಿದ ಮಾರ್ಪಾಡು ಆಗಿರದಿದ್ದರೂ ಸಹ, ದಾಳಿ ಎಂಬ ಶಬ್ದವು ಕೃತಿಸ್ವಾಮ್ಯ ಸಂರಕ್ಷಣಾ ಅನ್ವಯಿಸುವಿಕೆಯಿಂದ ಉದ್ಭವವಾಗುತ್ತದೆ; ಮಾರ್ಪಾಡು ಮಾಡುವುದರ ಮೂಲಕ ಅಂಕೀಯ ನೀರುಗುರುತನ್ನು ತೆಗೆದುಹಾಕಲು ಕೃತಿಚೋರರು ಪ್ರಯತ್ನಪಡುವುದು ಇದರಲ್ಲಿ ಸೇರಿರುತ್ತದೆ. ಅಲ್ಲಿ ಅನೇಕ ಬಗೆಯ ಮಾರ್ಪಾಡುಗಳ ಸಾಧ್ಯತೆಯಿರುತ್ತದೆ; ಉದಾಹರಣೆಗೆ, ದತ್ತಾಂಶದ ನಷ್ಟದ ಸಂಕೋಚನ, ಒಂದು ಬಿಂಬ ಅಥವಾ ವಿಡಿಯೋವನ್ನು ಮರೆಮಾಡುವಿಕೆ, ಅಥವಾ ಶಬ್ದವನ್ನು ಉದ್ದೇಶಪೂರ್ವಕವಾಗಿ ಸೇರಿಸುವುದು ಇತ್ಯಾದಿ. ಪತ್ತೆಹಚ್ಚುವಿಕೆಯು (ಇದನ್ನು ಅನೇಕವೇಳೆ ಸಾರತೆಗೆಯುವಿಕೆ ಎಂದು ಕರೆಯಲಾಗುತ್ತದೆ) ಒಂದು ಅಂಕಗಣಿತ ಪದ್ಧತಿಯಾಗಿದ್ದು, ಸಂಕೇತದಿಂದ ನೀರುಗುರುತನ್ನು ಎತ್ತಿ ತೆಗೆಯಲು ಪ್ರಯತ್ನ ಮಾಡುವುದಕ್ಕಾಗಿ ದಾಳಿಗೊಳಗಾದ ಸಂಕೇತಕ್ಕೆ ಅದನ್ನು ಅನ್ವಯಿಸಲಾಗುತ್ತದೆ. ಒಂದು ವೇಳೆ ರವಾನೆಯ ಅವಧಿಯಲ್ಲಿ ಸಂಕೇತವು ಮಾರ್ಪಾಡಿಗೆ ಒಳಗಾಗದೇ ಉಳಿದಿದ್ದಲ್ಲಿ, ಆಗ ನೀರುಗುರುತು ಹಾಗೆಯೇ ಇರುತ್ತದೆ ಮತ್ತು ಅದನ್ನು ಎತ್ತಿತೆಗೆಯಲು ಸಾಧ್ಯವಿರುತ್ತದೆ. ದಿಟ್ಟ ಹಾಗೂ ದೃಢವಾದ ನೀರುಗುರುತಿನ ಅನ್ವಯಿಸುವಿಕೆಗಳಲ್ಲಿ, ಮಾರ್ಪಾಡುಗಳು ಒಂದು ವೇಳೆ ಬಲವಾಗಿದ್ದರೂ ಸಹ ಸಾರತೆಗೆಯುವಿಕೆಯ ಅಂಕಗಣಿತ ಪದ್ಧತಿಯು ನೀರುಗುರುತನ್ನು ಸರಿಯಾಗಿ ರೂಪಿಸುವಷ್ಟು ಸಮರ್ಥವಾಗಿರಬೇಕಾಗುತ್ತದೆ. ದುರ್ಬಲವಾದ ಅಥವಾ ನಾಜೂಕು ರಚನೆಯ ನೀರುಗುರುತು ಮಾಡುವಿಕೆಯಲ್ಲಿ, ಒಂದು ವೇಳೆ ಸಂಕೇತಕ್ಕೆ ಯಾವುದೇ ಬದಲಾವಣೆಯು ಮಾಡಲ್ಪಟ್ಟರೆ ಸಾರತೆಗೆಯುವಿಕೆಯ ಅಂಕಗಣಿತ ಪದ್ಧತಿಯು ವಿಫಲಗೊಳ್ಳಬೇಕಾಗುತ್ತದೆ.
ವರ್ಗೀಕರಣ
ಒಂದು ವೇಳೆ, ಎಷ್ಟೇ ಸಂಖ್ಯೆಯ ಮಾರ್ಪಾಡುಗಳಿಂದ ಕೆಳಕ್ಕಿಳಿಸಲ್ಪಟ್ಟ ನಂತರವೂ ಸೇರಿಸಲ್ಪಟ್ಟ ಮಾಹಿತಿಯು ಗುರುತು ಮಾಡಲ್ಪಟ್ಟ ಸಂಕೇತದಿಂದ ವಿಶ್ವಸನೀಯವಾಗಿ ಪತ್ತೆಹಚ್ಚಲ್ಪಡಲು ಸಾಧ್ಯವಾದಲ್ಲಿ, ಅಂಥ ಮಾರ್ಪಾಡುಗಳಿಗೆ ಸಂಬಂಧಿಸಿದ ಒಂದು ಅಂಕೀಯ ನೀರುಗುರುತನ್ನು ದೃಢವಾದ ನೀರುಗುರುತು ಎಂದು ಕರೆಯಲಾಗುತ್ತದೆ. JPEG ಸಂಕೋಚನ, ತಿರುಗಿಸುವಿಕೆ, ಮರೆಮಾಡುವಿಕೆ, ಸಂಯೋಜನೀಯ ಶಬ್ದ ಹಾಗೂ ಕ್ವಾಂಟೀಕರಣ ಇವು ವಿಶಿಷ್ಟವಾಗಿರುವ ಬಿಂಬದ ಇಳಿಸುವಿಕೆಗಳಾಗಿರುತ್ತವೆ. ವಿಡಿಯೋ ಅಂತರ್ಗತ ವಿಷಯಕ್ಕೆ ಸಂಬಂಧಿಸಿದಂತೆ ಹೇಳುವುದಾದರೆ, ಅಲ್ಪಕಾಲಿಕ ಮಾರ್ಪಾಡುಗಳು ಹಾಗೂ MPEG ಸಂಕೋಚನವನ್ನು ಈ ಪಟ್ಟಿಗೆ ಅನೇಕಬಾರಿ ಸೇರಿಸಲಾಗುತ್ತದೆ. ಒಂದು ವೇಳೆ, ಒಂದು ಸೂಕ್ತವಾದ ಪ್ರತ್ಯಕ್ಷ ಜ್ಞಾನಾತ್ಮಕ ಅಳತೆಗೆ ಸಂಬಂಧಿಸಿದಂತೆ ಹೊದಿಕೆಯ ಸಂಕೇತ ಹಾಗೂ ಗುರುತು ಮಾಡಲ್ಪಟ್ಟ ಸಂಕೇತಗಳು ಅಸ್ಪಷ್ಟವಾಗಿದ್ದರೆ, ಅಂಥ ನೀರುಗುರುತನ್ನು ಅಗ್ರಾಹ್ಯ ಎಂದು ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಅನ್ವಯಿಸುವಂತೆ ಹೇಳುವುದಾದರೆ, ದೃಢವಾದ ನೀರುಗುರುತುಗಳು ಅಥವಾ ಅಗ್ರಾಹ್ಯವಾದ ನೀರುಗುರುತುಗಳನ್ನು ಸೃಷ್ಟಿಸುವುದು ಸುಲಭವಾಗಿದ್ದರೂ, ದೃಢವಾದ ಮತ್ತು ಅಗ್ರಾಹ್ಯವಾದ ನೀರುಗುರುತುಗಳ ಸೃಷ್ಟಿಯು ಸಾಕಷ್ಟು ಸವಾಲೊಡ್ಡುವ ರೀತಿಯಲ್ಲಿರುತ್ತದೆ ಎಂಬುದು ಸಾಬೀತಾಗಿದೆ. ದೃಢವಾದ ಅಗ್ರಾಹ್ಯ ನೀರುಗುರುತುಗಳು ಅಂಕೀಯ ಅಂತರ್ಗತ ವಿಷಯದ ಸಂರಕ್ಷಣೆಗೆ ಸಂಬಂಧಿಸಿದ ಒಂದು ಸಾಧನವಾಗಿ ಪ್ರಸ್ತಾವಿಸಲ್ಪಟ್ಟಿವೆ; ಉದಾಹರಣೆಗೆ, ವೃತ್ತಿಪರ ವಿಡಿಯೋ ಅಂತರ್ಗತ ವಿಷಯದಲ್ಲಿ ಸೇರಿಸಲ್ಪಟ್ಟ 'ಯಾವುದೇ-ನಕಲಿಗೆ-ಅವಕಾಶವಿಲ್ಲ' ಎಂಬ ಒಂದು ಸೂಚನಾ ಪತಾಕೆಯಂತೆ ಇದನ್ನೂ ಬಳಸಬಹುದು ಎಂದು ಪ್ರಸ್ತಾವಿಸಲಾಗಿದೆ. ಅಂಕೀಯ ನೀರುಗುರುತು ಮಾಡುವಿಕೆಯ ಕೌಶಲಗಳನ್ನು ಹಲವಾರು ವಿಧದಲ್ಲಿ ವರ್ಗೀಕರಿಸಬಹುದು.
ಗ್ರಾಹ್ಯತೆ
ಒಂದು ವೇಳೆ, ಮೂಲ ಹೊದಿಕೆಯ ಸಂಕೇತ ಹಾಗೂ ಗುರುತು ಮಾಡಲ್ಪಟ್ಟ ಸಂಕೇತಗಳು ಪ್ರತ್ಯಕ್ಷ ಜ್ಞಾನಾತ್ಮಕವಾಗಿ ಅಸ್ಪಷ್ಟವಾಗಿದ್ದರೆ (ಅಥವಾ ಅದಕ್ಕೆ ನಿಕಟವಾಗಿದ್ದರೆ), ಅಂಥ ನೀರುಗುರುತನ್ನು ಅಗ್ರಾಹ್ಯ ಎಂದು ಕರೆಯಲಾಗುತ್ತದೆ. ಒಂದು ವೇಳೆ ಗುರುತು ಮಾಡಲ್ಪಟ್ಟ ಸಂಕೇತದಲ್ಲಿನ ನೀರುಗುರುತಿನ ಇರುವಿಕೆಯು ಸುಲಭವಾಗಿ ಕಣ್ಣಿಗೆ ಬೀಳುವಂಥದ್ದಾಗಿದ್ದರೂ ಬಲವಂತವಾಗಿ ಒಳನುಗ್ಗುವಂಥದ್ದಾಗಿಲ್ಲದಿದ್ದರೆ, ಅದನ್ನು ಗ್ರಾಹ್ಯ ನೀರುಗುರುತು ಎಂದು ಕರೆಯಲಾಗುತ್ತದೆ.
ಸೇರಿಸುವಿಕೆಯ ವಿಧಾನ
ಒಂದು ವೇಳೆ ಗುರುತುಮಾಡಲ್ಪಟ್ಟ ಸಂಕೇತವನ್ನು ಒಂದು ಸಂಯೋಜನೀಯ ಮಾರ್ಪಾಡಿನಿಂದ ಪಡೆದುಕೊಳ್ಳಲಾಗಿದ್ದರೆ, ಅಂಥ ನೀರುಗುರುತು ಮಾಡುವಿಕೆಯ ವಿಧಾನವನ್ನು ಹರವು-ರೋಹಿತ ವಿಧಾನ ಎಂದು ಉಲ್ಲೇಖಿಸಲಾಗುತ್ತದೆ. ಹರವು-ರೋಹಿತದ ನೀರುಗುರುತುಗಳು ಸಾಧಾರಣವೆಂಬಂತೆ ದೃಢವಾಗಿವೆ ಎಂದು ಹೇಳಲಾಗುತ್ತದೆಯಾದರೂ, ಆಶ್ರಯದಾತ ಮಧ್ಯಪ್ರವೇಶದ ಕಾರಣದಿಂದಾಗಿ ಒಂದು ಕಡಿಮೆ ಮಟ್ಟದ ಮಾಹಿತಿ ಸಾಮರ್ಥ್ಯವನ್ನೂ ಅವು ಹೊಂದಿರುತ್ತವೆ. ಒಂದು ವೇಳೆ ಗುರುತು ಮಾಡಲ್ಪಟ್ಟ ಸಂಕೇತವನ್ನು ಕ್ವಾಂಟೀಕರಣದಿಂದ ಪಡೆಯಲಾಗಿದ್ದರೆ, ಅಂಥ ನೀರುಗುರುತು ಮಾಡುವಿಕೆಯ ವಿಧಾನವು ಕ್ವಾಂಟೀಕರಣದ ಬಗೆಗೆ ಸೇರಿದೆ ಎಂದು ಹೇಳಲಾಗುತ್ತದೆ. ಕ್ವಾಂಟೀಕರಣದ ನೀರುಗುರುತುಗಳು ಕಡಿಮೆ ಮಟ್ಟದ ಸ್ಫುಟತ್ವಕ್ಕೆ ಎಡೆಕೊಡುತ್ತವೆಯಾದರೂ, ಆಶ್ರಯದಾತ ಮಧ್ಯಪ್ರವೇಶದ ತಿರಸ್ಕಾರದ ಕಾರಣದಿಂದಾಗಿ ಒಂದು ಉನ್ನತವಾದ ಮಾಹಿತಿ ಸಾಮರ್ಥ್ಯವನ್ನು ಅವು ಹೊಂದಿರುತ್ತವೆ. ಹರವು-ರೋಹಿತ ವಿಧಾನವನ್ನು ಹೋಲುವಂತಿರುವ ಆದರೆ ದೈಶಿಕ ವರ್ಗದಲ್ಲಿ ನಿರ್ದಿಷ್ಟವಾಗಿ ಸೇರಿಸಲ್ಪಟ್ಟಿರುವ ಒಂದು ಸಂಯೋಜನೀಯ ಮಾರ್ಪಾಡಿನಿಂದ ಗುರುತು ಮಾಡಲ್ಪಟ್ಟ ಸಂಕೇತವು ಒಂದು ವೇಳೆ ಸೇರಿಸಲ್ಪಟ್ಟಿದ್ದರೆ, ಅಂಥ ನೀರುಗುರುತು ಮಾಡುವಿಕೆಯ ವಿಧಾನವು ವ್ಯಾಪಕತೆಯ ಸರಿಹೊಂದಿಸುವಿಕೆ ಎಂದು ಉಲ್ಲೇಖಿಸಲ್ಪಡುತ್ತದೆ.
ಮೌಲ್ಯಮಾಪನ/ಒರೆಗೆ ಹಚ್ಚುವಿಕೆ
ಅಂಕೀಯ ನೀರುಗುರುತು ಮಾಡುವಿಕೆಯ ಯೋಜನೆಗಳ ಮೌಲ್ಯಮಾಪನವು, ಓರ್ವ ನೀರುಗುರುತು ವಿನ್ಯಾಸಕನಿಗೆ ಅಥವಾ ಆಂತ್ಯಿಕ ಬಳಕೆದಾರರಿಗೆ ಸಂಬಂಧಿಸಿದಂತೆ ವಿಸ್ತೃತವಾದ ಮಾಹಿತಿಯನ್ನು ಒದಗಿಸಬಲ್ಲದು. ಆದ್ದರಿಂದ, ಮೌಲ್ಯಮಾಪನದ ವಿಭಿನ್ನ ಕಾರ್ಯತಂತ್ರಗಳು ಅಸ್ತಿತ್ವದಲ್ಲಿವೆ. ಉದಾಹರಣೆಗೆ ಒಂದು ಸುಧಾರಣೆಯನ್ನು ತೋರಿಸಲು, ಏಕ ಗುಣಲಕ್ಷಣಗಳ ಮೌಲ್ಯಮಾಪನವನ್ನು ಓರ್ವ ನೀರುಗುರುತು ವಿನ್ಯಾಸಕನು ಅನೇಕ ವೇಳೆ ಬಳಸುತ್ತಾನೆ. ಆಂತ್ಯಿಕ ಬಳಕೆದಾರರು ಹೆಚ್ಚಿನಂಶ ವಿಸ್ತೃತವಾದ ಮಾಹಿತಿಯಲ್ಲಿ ಆಸಕ್ತಿಯನ್ನು ಹೊಂದಿರುವುದಿಲ್ಲ. ತಾವು ಹೊಂದಿರುವ ಅನ್ವಯದ ಸಂದರ್ಭಕ್ಕೆ ಸಂಬಂಧಿಸಿದಂತೆ ಒಂದು ನಿರ್ದಿಷ್ಟ ಅಂಕೀಯ ನೀರುಗುರುತು ಮಾಡುವಿಕೆಯ ಅಂಕಗಣಿತ ಪದ್ಧತಿಯನ್ನು ಬಳಸಲು ಸಾಧ್ಯವೇ ಎಂಬುದನ್ನಷ್ಟೇ ಅವರು ತಿಳಿಯಲು ಬಯಸುತ್ತಾರೆ, ಮತ್ತು ಒಂದು ವೇಳೆ ಅದು ಸಾಧ್ಯವಾದಲ್ಲಿ, ಯಾವ ಮಾಪನ ಲಕ್ಷಣವು ಅತ್ಯುತ್ತಮವಾಗಿ ಹೊಂದಿಕೊಳ್ಳುತ್ತದೆ ಎಂಬುದನ್ನು ಅವರು ತಿಳಿಯಲು ಬಯಸುತ್ತಾರೆ.
ಸುಭದ್ರ ಅಂಕೀಯ ಕ್ಯಾಮರಾ
ಒಂದು ಸುಭದ್ರ ಅಂಕೀಯ ಕ್ಯಾಮರಾವನ್ನು (ಸೆಕ್ಯೂರ್‌ ಡಿಜಿಟಲ್‌ ಕ್ಯಾಮರಾ-SDC) ಮೊಹಾಂತಿ ಮತ್ತು ಇತರರು 2003ರಲ್ಲಿ ಪ್ರಸ್ತಾವಿಸಿದರು; ಇದು 2004ರ ಜನವರಿಯಲ್ಲಿ ಪ್ರಕಟಿಸಲ್ಪಟ್ಟಿತು
ಬ್ಲೈಥ್‌ ಹಾಗೂ ಫ್ರಿಡ್ರಿಚ್‌ ಎಂಬಿಬ್ಬರೂ ಸಹ 2004ರಲ್ಲಿ SDC ಕುರಿತಾಗಿ ಕಾರ್ಯನಿರ್ವಹಿಸಿದ್ದಾರೆ. ಒಂದು ಅಂಕೀಯ ಕ್ಯಾಮರಾಕ್ಕೆ ಸಂಬಂಧಿಸಿದುದಾಗಿರುವ ಇದು, ಒಂದು ಗೂಢಲಿಪಿಶಾಸ್ತ್ರದ ಕಲಬೆರಕೆಯೊಂದಿಗೆ ಒಂದು ಜೀವಸಂಖ್ಯಾಶಾಸ್ತ್ರದ ಗುರುತುಕಾರಕವನ್ನು ಸೇರಿಸಲು ನಷ್ಟರಹಿತ ನೀರುಗುರುತು ಮಾಡುವಿಕೆಯನ್ನು ಬಳಸುತ್ತದೆ.
ಪೂರ್ವಸ್ಥಿತಿಗೆ ತರಬಲ್ಲ ದತ್ತಾಂಶದ ಮರೆಮಾಡುವಿಕೆ
ಪೂರ್ವಸ್ಥಿತಿಗೆ ತರಬಲ್ಲ ದತ್ತಾಂಶದ ಮರೆಮಾಡುವಿಕೆಯು ಒಂದು ಕೌಶಲವಾಗಿದ್ದು, ಪ್ರಮಾಣೀಕರಿಸುವಿಕೆಗೆ ಒಳಗಾಗಲು ಬಿಂಬಗಳಿಗೆ ಅದು ಅನುವು ಮಾಡಿಕೊಡುತ್ತದೆ ಮತ್ತು ನಂತರ ನೀರುಗುರುತನ್ನು ತೆಗೆದುಹಾಕುವ ಮೂಲಕ ಅವುಗಳ ಮೂಲಸ್ವರೂಪಕ್ಕೆ ಪುನಃಸ್ಥಾಪಿಸಲು ಮತ್ತು ಅತಿವಿಸ್ತಾರವಾಗಿ ಬರೆಯಲ್ಪಟ್ಟಿದ್ದ ಬಿಂಬದ ದತ್ತಾಂಶವನ್ನು ಬದಲಾಯಿಸಲು ಅದು ಅವಕಾಶ ಮಾಡಿಕೊಡುತ್ತದೆ. ಇದರಿಂದಾಗಿ ಕಾನೂನು ಸಂಬಂಧಿ ಉದ್ದೇಶಗಳಿಗಾಗಿ ಬಿಂಬಗಳು ಸ್ವೀಕಾರಾರ್ಹವಾಗಲು ಸಾಧ್ಯವಾದಂತಾಗುತ್ತದೆ. ಸೈನಿಕನೆಲೆಗಳ ಪತ್ತೇದಾರಿಕೆಯ ಬಿಂಬಗಳ ಪ್ರಮಾಣೀಕರಣಕ್ಕೆ ಸಂಬಂಧಿಸಿದಂತೆ ಈ ಕೌಶಲವನ್ನು ಬಳಸಿಕೊಳ್ಳಲು US ಸೇನೆಯು ಆಸಕ್ತಿಯನ್ನು ತೋರಿಸಿದೆ.
ಆಕರಗಳು
ವರ್ಗ:ಪ್ರಮಾಣೀಕರಣ ವಿಧಾನಗಳು ವರ್ಗ:ನೀರುಗುರುತು ಮಾಡುವಿಕೆ ವರ್ಗ:ಅಂಕೀಯ ಛಾಯಾಚಿತ್ರಗ್ರಹಣ (ಡಿಜಿಟಲ್ ಫೋಟೋಗ್ರಫಿ) ವರ್ಗ:ಛಾಯಾಚಿತ್ರೀಕರಣ
ಅಂಡ
ಅಂಡ  ಮೊಟ್ಟೆ ಅಥವಾ ತತ್ತಿ. ನಿಶೇಚನಗೊಂಡ ಅಂಡಾಣುವಿಗೆ ಈ ಹೆಸರು ಸೂಕ್ತ. ಈ ಪದವನ್ನು ಪ್ರಜನನಜೀವಕಣದ ಬೆಳೆವಣಿಗೆಯಲ್ಲಿನ ವಿವಿಧ ಹಂತಗಳಿಗೂ ಬಳಸುತ್ತಾರೆ. ಅದರ ರಚನೆ ಸಾಮಾನ್ಯವಾದ ಜೀವಕಣದಂತೆಯೇ ಇರುತ್ತದೆ. ಆಹಾರ ಸಂಗ್ರಹಣೆಯಿಂದ ಗಾತ್ರ ಸ್ವಲ್ಪ ದೊಡ್ಡದಾಗಿರಬಹುದು. ಕೆಲವು ಸಾರಿ ಅದರ ಸುತ್ತಲೂ ರಕ್ಷಣೆಗಾಗಿ ಸ್ರವಿಸಿದ ಇತರ ರಚನೆಗಳೂ ಇರಬಹುದು.
ರಚನೆ
ಕಪ್ಪೆಯ ಮೊಟ್ಟೆಯ ರಚನೆ ಬಹಳ ಸರಳ. ಆಕಾರದಲ್ಲಿ ಅದರ ಮೊಟ್ಟೆ ಚೆಂಡಿನಂತೆ ದುಂಡಾಗಿದೆ. ಅದರ ಸುತ್ತಲೂ ಜೆಲ್ಲಿಯ ಹೊದಿಕೆಯಿದೆ. ಅದನ್ನು ತೆಗೆದು ಮೊಟ್ಟೆಯನ್ನು ಪರೀಕ್ಷಿಸಿದರೆ ಬಣ್ಣದಲ್ಲಿ ಎರಡು ಭಾಗವನ್ನು ಕಾಣಬಹುದು. ನೀರಿನಲ್ಲಿ ತೇಲುವಾಗ ಮೇಲ್ಭಾಗದಲ್ಲಿರುವ ಕಪ್ಪು ಛಾಯೆಯ ಭಾಗ-ಅದಕ್ಕೆ ಪ್ರಾಣಿಧೃವ ಎಂದು ಹೆಸರು. ಇದು ಬೆಳೆವಣಿಗೆಯಲ್ಲಿ ಪ್ರಾಣಿಯ ರೂಪ ರಚನೆಯಲ್ಲಿ ಮುಖ್ಯ ಪಾತ್ರ ವಹಿಸುತ್ತದೆ; ನೀರಿನಲ್ಲಿ ಮುಳುಗಿ, ಕೆಳಭಾಗದಲ್ಲಿರುವ ಎದುರು ಭಾಗಕ್ಕೆ ಸಸ್ಯಧೃವ ಎಂದು ಹೆಸರು. ಇದು ಕಪ್ಪೆಯ ಮೊಟ್ಟೆಯ ಭಂಡಾರದ ದೆಸೆಯಿಂದ ತುಸುಹಳದಿ ಬಣ್ಣವಾಗಿ ಕಾಣುತ್ತದೆ. ಈ ಭಾಗ ನೀರಿನಲ್ಲಿ ಮುಳುಗುವುದಕ್ಕೂ ಈ ಭಂಡಾರದ ಭಾರವೇ ಕಾರಣ. ಇದು ಮೊಟ್ಟೆಯಲ್ಲಿ ತಾಯಿ ಸಂಗ್ರಹಿಸಿದ ಆಹಾರ. ಬೆಳವಣಿಗೆಯ ಕಾಲದಲ್ಲಿ ಈ ಆಹಾರವನ್ನು ಉಪಯೋಗಿಸಿಕೊಂಡು ಭ್ರೂಣ ಬೆಳೆಯುತ್ತದೆ. ಜರ್ಮೈನಲ್ ವೆಸಿಕಲ್ ಪ್ರಾಣಿಧೃವದ ಕಡೆಗಿದೆ. ಮೊಟ್ಟೆಯ ಸುತ್ತಲೂ ವಿಟಿಲೈನ್ ಪಟಲದ ಹೊದಿಕೆ ಇದೆ. ಮೊಟ್ಟೆಯ ಸುತ್ತಲೂ ಪ್ಲಾಸ್ಮಾ ಪೊರೆ ಇದೆ. ಇದರ ಸುತ್ತಲೂ ವಿಟಲೈನ್ ಪೊರೆಯಿದೆ. ನಿಶೇಚನಗೊಂಡ ಅಂಡಗಳಲ್ಲಿ ನಿಶಾಚನಾ ಪೊರೆ ಇರುತ್ತದೆ. ಮೊಟ್ಟೆಯ ಒಳಗಿರುವ ಭಂಡಾರವನ್ನು ಡ್ಯೂಟೋಪ್ಲಾಸಮ್ ಎಂದೂ ಕರೆಯುತ್ತಾರೆ. ಇದರಲ್ಲಿ ಅನ್ನಾಂಗಗಳು, ಪ್ರೋಟೀನುಗಳು ಮುಂತಾದ ಬೆಳವಣಿಗೆಗೆ ಅವಶ್ಯಕವಾದ ವಸ್ತುಗಳಿರುತ್ತವೆ. ಅನೇಕ ಮೊಟ್ಟೆಗಳು ಬಣ್ಣಬಣ್ಣವಾಗಿರುತ್ತವೆ. ಇದಕ್ಕಿಂತಲೂ ರಚನೆಯಲ್ಲಿ ಸ್ವಲ್ಪ ಸಂಕೀರ್ಣವಾದ ಮೊಟ್ಟೆಗಳೆಂದರೆ ಪಕ್ಷಿಗಳ ಮೊಟ್ಟೆಗಳು. ಇವು ಗಾತ್ರದಲ್ಲಿ ದೊಡ್ಡವು. ಆಹಾರ ಭಂಡಾರ ಹೆಚ್ಚಾಗಿದ್ದು ಅಲ್ಬುಮಿನ್ ಎನ್ನುವ ಶ್ವೇತಭಾಗವು ಇವುಗಳಲ್ಲಿ ಇದೆ. ಸುತ್ತಲೂ ರಕ್ಷಣೆಗಾಗಿ ಕ್ಯಾಲ್ಸಿಯಂ ಕಾರ್ಬೋನೇಟ್‍ನಿಂದಾದ ಹೊರಚಿಪ್ಪಿದೆ. ಜರಾಯುಜಗಳಲ್ಲಿ ಬೆಳೆಯುವ ಭ್ರೂಣ ತನಗೆ ಬೇಕಾದ ಆಹಾರ ಮತ್ತು ಆಮ್ಲಜನಕವನ್ನು ತಾಯಿಯ ರಕ್ತದಿಂದ ಪಡೆಯುತ್ತದೆ. ಆದುದರಿಂದ ಜಿವುಗಳ ಅಂಡಗಳಲ್ಲಿ ಆಹಾರದ ಸಂಗ್ರಹ ಇರುವುದಿಲ್ಲ. ಸ್ತನಿಗಳ ಅಂಡಾಣುಗಳಿಗೆ ಸುತ್ತಲಿರುವ ಆವರಣಗಳಿಂದಾದ ಸೇರಿ ಗ್ರಾಫಿಯನ್ ಫಾಲಿಕಲ್‍ನೊಳಗೆ ಬೆಳೆಯುತ್ತದೆ. ಅಂಡಾಶಯದಲ್ಲಿ ತತ್ತಿ ಬೆಳೆಯುವ ಹಂತದಲ್ಲಿ ಅನೇಕ ಜೀವಕಣಗಳು ಗ್ರಾಫಿಯನ್ ಫಾಲಿಕಲ್ ರಚನೆಯಲ್ಲಿ ಪಾಲ್ಗೊಳ್ಳುತ್ತವೆ.
ವೈವಿಧ್ಯತೆ
ಮೊಟ್ಟೆಗಳು ರಚನೆಯಲ್ಲಿ ವಿವಿಧ ರೂಪವನ್ನು ತಾಳುತ್ತದೆ. ಗಾತ್ರದಲ್ಲೂ ವ್ಯತ್ಯಾಸಗಳುಂಟು. ಇಲಿಯದು ಅತಿ ಚಿಕ್ಕ ಅಂಡ. (ವ್ಯಾಸ 0.6 ಮಿ.ಮೀ) ಉಷ್ಟ್ರ ಪಕ್ಷಿಯ ಮೊಟ್ಟೆ 85 ಮಿಮೀ ವ್ಯಾಸವಿದೆ. ಕ್ರಿಕೆಟ್ ಚೆಂಡಿನ ಗಾತ್ರವಿರುತ್ತದೆ. ಯಾವ ಗಾತ್ರವೇ ಆಗಿರಲಿ ಅದರಲ್ಲಿರುವ ಸೈಟೋಪ್ಲಾಸಮ್ ಅಂಶ ಮಾತ್ರ ಎಲ್ಲಾ ಮೊಟ್ಟೆಗಳಲ್ಲಿಯೂ ಒಂದೇ. ಗಾತ್ರದ ವ್ಯತ್ಯಾಸ ಅದರೊಳಗೆ ಸಂಗ್ರಹವಾಗಿರುವ ಭಂಡಾರದ ಪ್ರಮಾಣದ ವ್ಯತ್ಯಾಸದಿಂದ ಉಂಟಾಗುತ್ತದೆ. ಮೊಟ್ಟೆಯೊಳಗಣ ಭಂಡಾರದ ಹಂಚಿಕೆಯಲ್ಲಿ ಒಂದು ನಿಯಮವನ್ನು ಕಾಣಬಹುದು. ಇದನ್ನನುಸರಿಸಿ ಮೊಟ್ಟೆಗಳನ್ನು ಮೂರು ರೀತಿಯಾಗಿ ವಿಂಗಡಿಸಬಹುದು. ಸ್ತನಿಗಳ ಅಂಡದಲ್ಲಿ ಭಂಡಾರ ಎಲ್ಲೆಡೆ ಸಮವಾಗಿ ಹರಡಿದೆ. ಇದನ್ನು ಹೋಮೋಲೆಸಿತಲ್ ಎನ್ನುವರು. ಭಂಡಾರ ಮೊಟ್ಟೆಯ ಮಧ್ಯಭಾಗದಲ್ಲಿದ್ದು ಅದರ ಸುತ್ತಲೂ ಸೈಟೋಪ್ಲಾಸಮ್ ಇರುವ ಕೀಟಗಳ ಮೊಟ್ಟೆಗೆ ಸೆಂಟ್ರೋಲೆಸಿತಲ್ ಎನ್ನುತ್ತೇವೆ. ಕಪ್ಪೆಯ ಮೊಟ್ಟೆಯಲ್ಲಿ ಭಂಡಾರ ಸಸ್ಯಧೃವದಲ್ಲ್ಲಿ ಕೇಂದ್ರೀಕೃತವಾಗಿರುತ್ತದೆ. ಇದನ್ನು ಟೀಲೋಲೆಸಿತಲ್ ಎನ್ನುವರು. ಪಕ್ಷಿಯ ಮೊಟ್ಟೆಗಳಲ್ಲಿ ಭಂಡಾರ ಪೂರ್ಣ ತುಂಬಿದ್ದು ಭ್ರೂಣವಾಗಿ ಬೆಳೆಯುವ ಭಾಗ ಕೇವಲ ಒಂದು ಸಣ್ಣ ಕೋಶಕೇಂದ್ರ ಭಾಗದಿಂದ ಗುರುತಿಸಬಹುದು. ಈ ಮೊಟ್ಟೆಗಳಿಗೆ ಮೆಗಾಲೆಸಿತಲ್ ಎನ್ನುತ್ತೇವೆ. ಮೊಟ್ಟೆಯಲ್ಲಿರುವ ಅಥವಾ ಅದರ ಸುತ್ತಲೂ ಇರುವ ಪಟಲಗಳನ್ನು ಅವು ತಾಯಿಯ ದೇಹದಲ್ಲಿ ಉಂಟಾದ ಸ್ಥಳ ಮತ್ತು ರೀತಿಗಳನ್ನನುಸರಿಸಿ ಮೂರು ಗುಂಪುಗಳಾಗಿ ವಿಂಗಡಿಸಬಹುದು. ಪ್ರಾಣಿಗಳ ಮೊಟ್ಟೆಗಳನ್ನು ಸಮೀಕ್ಷೆ ಮಾಡಿದರೆ ಅದರಲ್ಲಿಯೂ ಒಂದು ರೀತಿಯ ವಿಕಸನ ಕಂಡುಬರುತ್ತದೆ. ಮೊಟ್ಟೆಗಳಿಗೆ ಸುಣ್ಣದ ಚಿಪ್ಪಿದೆ. ಅದರಿಂದ ಒಳಗಿರುವ ನೀರು ಆವಿಯಾಗಿ ಹೋಗಲಾರದು. ಜೊತೆಗೆ ಅದು ಒಳಗಿರುವ ಭ್ರೂಣವನ್ನು ರಕ್ಷಿಸುತ್ತದೆ. ಪ್ರಾಣಿಗಳು ನೀರನ್ನು ಪೂರ್ಣವಾಗಿ ತ್ಯಜಿಸಿ ನೆಲದ ಮೇಲೆ ಜೀವಿಸಲು ಇದು ಮುಖ್ಯವಾಗಿ ಸಹಕಾರಿ. ಬೆಳವಣಿಗೆಯ ವ್ಯತ್ಯಾಸದ ಆಧಾರದ ಮೇಲೆ ವರ್ಗೀಕರಣ ಮಾಡಬಹುದು. ಕೆಲವು ಮೊಟ್ಟೆಗಳ ಭಾಗಗಳನ್ನು ಆಕಸ್ಮಿಕವಾಗಿಯೋ, ಪ್ರಾಯೋಗಿಕವಾಗಿಯೋ ಕತ್ತರಿಸಿ ತೆಗೆದರೆ ಆಗ ಅದರಿಂದ ಬೆಳೆಯುವ ಭ್ರೂಣದಲ್ಲಿ ಕೆಲವು ಭಾಗಗಳಿರುವುದಿಲ್ಲ. ಇಂಥ ಮೊಟ್ಟೆಗಳಿಗೆ ಮೊಸಾಯಿಕ್ ಮೊಟ್ಟೆಗಳೆಂದು ಹೆಸರು. ಇವುಗಳಲ್ಲಿ ಮೊಟ್ಟೆಯಲ್ಲಿಯೇ ಮುಂದೆ ಬೆಳೆಯಬಹುದಾದ ಅಂಗಾಂಗಳ ಭ್ರೂಣ ವಿಂಗಡಣೆಯಿರುತ್ತದೆ. ಇವು ಕಡಿಮೆ. (ಉದಾ: ಡೆಂಟೇಲಿಯಂ ಮತ್ತು ಕೀಟಾಪ್ಟರಿಸ್ ಮೊಟ್ಟೆಗಳು). ಮಿಕ್ಕ ಮೊಟ್ಟೆಗಳು ಭಾಗಗಳನ್ನು ಕಳೆದುಕೊಂಡರೂ ಪೂರ್ಣವಾಗಿ ಬೆಳೆಯುತ್ತವೆ. ಇವಕ್ಕೆ ನಿಯಂತ್ರಿತ (ರೆಗ್ಯುಲೇಟಿವ್) ಮೊಟ್ಟೆಗಳೆಂದು ಹೆಸರು. ಆಮೆ, ಮೊಸಳೆ, ಸ್ಟರ್ಜನ್ ಎಂಬ ಮೀನುಗಳಲ್ಲಿ ಮತ್ತು ಕೆಲವು ಜಾತಿ ಪಕ್ಷಿಗಳ ಮೊಟ್ಟೆಗಳನ್ನು ಮನುಷ್ಯ ಆಹಾರವಾಗಿ ಸೇವಿಸಿದ್ದುಂಟು. ಕಾಡುಪಕ್ಷಿಗಳ ಗೂಡಿನಿಂದ ತಂದೋ ಪಕ್ಷಿಗಳನ್ನು ಸಾಕಿಯೋ ಮೊಟ್ಟೆ ಪಡೆದು ಅವುಗಳನ್ನು ಸೇವಿಸುತ್ತಿದ್ದ.
ಆಹಾರವಾಗಿ
ಇತ್ತೀಚೆಗಂತೂ ಕೋಳಿ ಮೊಟ್ಟೆಯ ಬಳಕೆ ಹೆಚ್ಚಾಗಿದ್ದು, ಅದನ್ನು ಪಡೆಯುವ ಸಲುವಾಗಿಯೇ ಪ್ರಪಂಚದ ನಾನಾ ಭಾಗಗಳಲ್ಲಿ ಕೋಳಿ ಸಾಕಣೆ ಕೇಂದ್ರಗಳು ಅಧಿಕ ಸಂಖ್ಯೆಯಲ್ಲಿ ತೆರೆಯಲ್ಪಟ್ಟಿವೆ. ಇದರಿಂದ ಉತ್ಪತ್ತಿಯಾಗುವ ವರಮಾನವು ಅಧಿಕವಾಗಿದೆ. ಕೋಳಿ ಸಾಕಣೆ, ಅವುಗಳಿಡುವ ಮೊಟ್ಟೆಯ ವರ್ಗೀಕರಣ, ಸಂರಕ್ಷಣೆ ಹಾಗೂ ಸಂಸ್ಕರಣ- ಈ ಮೊದಲಾದ ವಿಧಾನಗಳನ್ನು ಜನರಿಗೆ ತಿಳಿಸಿಕೊಡುವುದಕ್ಕಾಗಿಯೇ ಅನೇಕ ತರಬೇತಿ ಕೇಂದ್ರಗಳು ಸ್ಥಾಪಿತವಾಗಿವೆ. ಇದೇ ರೀತಿ ಬಾತು ಮೊಟ್ಟೆಗಳನ್ನೂ ಹಲವರು ಸೇವಿಸುತ್ತಾರೆ. ಇಂಥ ಮೊಟ್ಟೆಗಳನ್ನು ಸೇವಿಸುವುದರಿಂದ ದೇಹಪೋಷಣೆಗೆ ಬೇಕಾದ ಪ್ರೋಟೀನು ಮೊದಲಾದ ಪೌಷ್ಠಿಕಾಂಶಗಳು ದೊರಕುತ್ತವೆ ಎಂಬುದು ವೈದ್ಯ ಶಾಸ್ತ್ರಜ್ಞರ ಅಭಿಪ್ರಾಯ.
ವರ್ಗ:ಜೀವಕ್ರಿಯಶಾಸ್ತ್ರ ವರ್ಗ:ಜೀವರಚನಶಾಸ್ತ್ರ ವರ್ಗ:ಜೀವಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬ್ಯಾಕ್ಟೀರಿಯ
thumb|right|ಎಸ್ಚೆರೀಶಿಯ ಕೋಲಿ ಬ್ಯಾಕ್ಟೀರಿಯ ಬ್ಯಾಕ್ಟೀರಿಯ ಕೇಂದ್ರಿಕೆ ಯಿಲ್ಲದ ಒಂದೇ ಜೀವಕೋಶವುಳ್ಳ, ಸೂಕ್ಷ್ಮ ಜೀವಿಗಳ ಒಂದು ವರ್ಗ. ಬ್ಯಾಕ್ಟೀರಿಯಗಳು ವರ್ತುಲಾಕಾರ ಅಥವಾ ದಂಡಾಕಾರದಲ್ಲಿದ್ದು ಸುಮಾರು ೦.೫ - ೫ ಮೈಕ್ರಾನ್ಗಳಷ್ಟು ಉದ್ದವಿರುತ್ತವೆ. ಬ್ಯಾಕ್ಟೀರಿಯಗಳ ಅಧ್ಯಯನಕ್ಕೆ "ಬ್ಯಾಕ್ಟೀರಿಯೋಲಜಿ" ಎನ್ನುತ್ತಾರೆ.
ಪರಿಸರದ ಎಲ್ಲ ವಾತಾವರಣಗಳಲ್ಲಿಯೂ ವಿವಿಧ ರೀತಿಯ ಬ್ಯಾಕ್ಟೀರಿಯಗಳು ಇರುತ್ತವೆ. ನೀರಿನಲ್ಲಿ, ಮಣ್ಣಿನಲ್ಲಿ, ಗಾಳಿಯಲ್ಲಿ - ಅಷ್ಟಲ್ಲದೆ ಸಲ್ಫ್ಯೂರಿಕ್ ಆಮ್ಲ ಮತ್ತು ವಿಕಿರಣಶೀಲ ವಸ್ತುಗಳ ಒಳಗೆಯೂ ಬ್ಯಾಕ್ಟೀರಿಯಗಳು ಕಂಡು ಬರುತ್ತವೆ. ಸಾಧಾರಣವಾಗಿ, ಒಂದು ಗ್ರಾಂ ಮಣ್ಣಿನಲ್ಲಿ ಸುಮಾರು ೧೦೦೦ ಕೋಟಿ, ಹಾಗೂ ಮಿಲೀ ಸಮುದ್ರ ನೀರಿನಲ್ಲಿ ಒಂದು ಲಕ್ಷ ಬ್ಯಾಕ್ಟೀರಿಯಗಳು ಇರುತ್ತವೆ.
ಮಾನವರ ದೇಹದ ಎಲ್ಲ ಭಾಗಗಳಲ್ಲಿಯೂ - ಮುಖ್ಯವಾಗಿ ಬಾಯಿ, ಚರ್ಮ, ಹಾಗೂ ಜೀರ್ಣಾಂಗಗಳಲ್ಲಿ - ಬ್ಯಾಕ್ಟೀರಿಯಗಳು ಕಂಡುಬರುತ್ತವೆ. ಮಾನವರ ಆರೋಗ್ಯದ ದ್ರಷ್ಟಿಯಿಂದ ಬ್ಯಾಕ್ಟೀರಿಯಗಳ ಪಾತ್ರ ಗಮನಾರ್ಹವಾದದ್ದು - ಕೆಲವು ರೀತಿಯ ಬ್ಯಾಕ್ಟೀರಿಯಗಳು ನಮ್ಮ ದೇಹದ ಆರೋಗ್ಯಕ್ಕೆ ಪೂರಕವಾಗಿದ್ದರೆ, ಇನ್ನು ಕೆಲವು ಮಾನವರಲ್ಲಿ ಅನೇಕ ರೀತಿಯ ರೋಗಗಳಿಗೆ ಕಾರಣವಾಗಿವೆ. ಚಾರಿತ್ರಿಕವಾಗಿ, ಕುಷ್ಠ, ಪ್ಲೇಗ್ ಮೊದಲಾದ ರೋಗಗಳಿಗೆ ಕಾರಣವಾಗುವ ಮೂಲಕ ಬ್ಯಾಕ್ಟೀರಿಯಗಳು ಅಪಾರ ಹಾನಿಯನ್ನೂ ತಂದೊಡ್ಡಿವೆ. ಆಂಟಿಬಯಾಟಿಕ್ಗಳ ಆವಿಷ್ಕಾರದ ನಂತರ ಬ್ಯಾಕ್ಟೀರಿಯಗಳ ರೋಗಕಾರಕ ಗುಣಗಳನ್ನು ಸ್ವಲ್ಪ ಮಟ್ಟಿಗೆ ತಡೆಹಿಡಿಯುವಲ್ಲಿ ಸಫಲತೆ ದೊರಕಿದೆ.
ಚರಿತ್ರೆ
ಬ್ಯಾಕ್ಟೀರಿಯಗಳ ಶಾಸ್ತ್ರೀಯ ಅಧ್ಯಯನವನ್ನು ಮೊದಲ ಬಾರಿಗೆ ನಡೆಸಿದ ವಿಜ್ಞಾನಿ ಆಂಟನ್ ವಾನ್ ಲೀವನ್‍ಹಾಕ್. ೧೬೭೪ರಲ್ಲಿ ತಮ್ಮದೇ ರಚನೆಯ ಸೂಕ್ಷ್ಮದರ್ಶಕದ ಮೂಲಕ ಬ್ಯಾಕ್ಟೀರಿಯಗಳನ್ನು ಇವರು ಗಮನಿಸಿದರು. "ಬ್ಯಾಕ್ಟೀರಿಯ" ಪದವನ್ನು ಬಳಕೆಗೆ ತಂದವರು ಎರೆನ್‍ಬರ್ಗ್ ಎಂಬ ವಿಜ್ಞಾನಿ (೧೮೨೮ ರಲ್ಲಿ).
ಜೈವಿಕ ರಚನೆ
right|thumb|200px|ವಿವಿಧ ಬ್ಯಾಕ್ಟೀರಿಯಗಳ ಜೈವಿಕ ರಚನೆ ವಿವಿಧ ಬ್ಯಾಕ್ಟೀರಿಯಗಳು ಅನೇಕ ಆಕಾರ-ಗಾತ್ರಗಳಲ್ಲಿ ಕಂಡು ಬಂದರೂ, ಬಹುಪಾಲು ಬ್ಯಾಕ್ಟೀರಿಯಗಳು ವರ್ತುಲ/ದಂಡಾಕಾರದಲ್ಲಿ ಇದ್ದು ೦.೫-೫ ಮೈಕ್ರಾನ್ ಉದ್ದ ಇರುತ್ತವೆ. ಕೆಲ ಬ್ಯಾಕ್ಟೀರಿಯಗಳು ೦.೫ ಮಿ.ಮೀ. ಉದ್ದವಿದ್ದು ಬರಿಗಣ್ಣಿಗೆ ಕಂಡರೆ, ಇನ್ನು ಕೆಲವು ೦.೨ ಮೈಕ್ರಾನ್ ಅಷ್ಟೇ ಇರುವದೂ ಉಂಟು. ಗಾತ್ರದಲ್ಲಿ ಇಷ್ಟು ವೈವಿಧ್ಯತೆಯಿದ್ದರೂ, ಆಕಾರದಲ್ಲಿ ಪ್ರಮುಖವಾಗಿ ದುಂಡು (ಕಾಕಸ್) ಅಥವ ಕೋಲಿನಾಕಾರ (ಬ್ಯಾಸಿಲಸ್) ಹೊಂದಿರುತ್ತವೆ.
ಸರಳ ಜೀವರಚನೆಯಿದ್ದರೂ, ಕೆಲವೊಮ್ಮೆ ಅನೇಕ ಬ್ಯಾಕ್ಟೀರಿಯಾಗಳು ಸಂಯೋಗದಲ್ಲಿ ಕ್ಲಿಷ್ಟ ವಿನ್ಯಾಸಗಳಲ್ಲೂ ಕಂಡುಬರುತ್ತವೆ. ಉದಾಹರಣೆಗೆ, ಮಿಕ್ಸೋಬ್ಯಾಕ್ಟೀರಿಯ ತಳಿಯು ಅಹಾರ ಅಲಭ್ಯ ಸಮಯಗಳಲ್ಲಿ ಸುಮಾರು ೧೦೦,೦೦೦ ಜೀವಿಗಳ ೦.೫ ಸೆಂಟಿಮೀಟರ್ಗಳಷ್ಟು ಗಾತ್ರದ ಸಂಯೋಗಗಳನ್ನು ಹೊಂದುತ್ತವೆ. ಇನ್ನು ಕೆಲವು ತಳಿಗಳು (ಉದಾ. ಕ್ಲ್ಯಾಮೀಡಿಯ) ಕೇಂದ್ರಿಕೆಯುಳ್ಳ ಇತರ ಜೀವಿಗಳ ಜೀವಕೋಶದ ಒಳಗೆ ಮಾತ್ರ ಜೀವಿಸಬಲ್ಲವು.
ಉಲ್ಲೇಖ
?? * ವರ್ಗ:ಸೂಕ್ಷ್ಮಜೀವಶಾಸ್ತ್ರ
ನಮ್ಮ ಬದುಕು (೧೯೭೧)
ವರ್ಗ:ವರ್ಷ-೧೯೭೧ ಕನ್ನಡಚಿತ್ರಗಳು
ಸ್ಯಾಮ್ಸಂಗ್ SCH-A990
ಸ್ಯಾಮ್ಸಂಗ್ SCH-A990 ಫೋನ್
ವರ್ಗ:ಸೆಲ್ ಫೋನ್
ತಾಯಿದೇವರು
ವರ್ಗ:ವರ್ಷ-೧೯೭೧ ಕನ್ನಡಚಿತ್ರಗಳು ವರ್ಗ:ರಾಜಕುಮಾರ್_ಚಲನಚಿತ್ರಗಳು
ಕಫಹಾರಿ
ಕಫಹಾರಿಯು ಗಟ್ಟಿಯಾದ ಲೋಳೆಯನ್ನು ಕರಗಿಸುವ ಯಾವುದೇ ವಸ್ತು ಮತ್ತು ಸಾಮಾನ್ಯವಾಗಿ ಉಸಿರಾಟದ ತೊಂದರೆಗಳನ್ನು ಉಪಶಮನ ಮಾಡಲು ನೆರವಾಗಲು ಬಳಸಲ್ಪಡುತ್ತದೆ. ಅದು ಗ್ಲೈಕೋಸ್ಅಮೀನೋಗ್ಲೈಕ್ಯಾನ್‌ಗಳ ಜಲ ವಿಶ್ಲೇಷಣ ಮಾಡುವುದರ ಮೂಲಕ, ಅಂದರೆ ಮ್ಯೂಸಿನ್ ಅನ್ನು ಹೊಂದಿರುವ ಶರೀರದ ರಸಗಳು/ಅಂಶಗಳ ಸ್ನಿಗ್ಧತೆಯನ್ನು ನಾಶಮಾಡಿ ಅಥವಾ ಕಡಿಮೆಮಾಡಿ ಉಪಶಮನ ಮಾಡುತ್ತದೆ. ಶ್ವಾಸಕೋಶಗಳಲ್ಲಿ ಲೋಳೆಯುಳ್ಳ ರಸಗಳ ಸ್ನಿಗ್ಧತೆಯು ಮ್ಯೂಕೋಪ್ರೋಟೀನ್, ಈ ಸ್ಥೂಲಾಣುಗಳು ಮತ್ತು ಡಿಎನ್ಎಯ ನಡುವಿನ ಡೈಸಲ್ಫೈಡ್ ಬಂಧನಗಳ ಇರುವಿಕೆಯ ಸಾಂದ್ರತೆಗಳ ಮೇಲೆ ಅವಲಂಬಿಸಿದೆ.
ವರ್ಗ:ವೈದ್ಯಕೀಯ
ಸ್ಯಾಮ್ಸಂಗ್ MM-A940
ಸ್ಯಾಮ್ಸಂಗ್ MM-A940 ಫೋನ್
ವರ್ಗ:ಸೆಲ್ ಫೋನ್
ಭಲೇ ಭಾಸ್ಕರ
ವರ್ಗ:ವರ್ಷ-೧೯೭೧ ಕನ್ನಡಚಿತ್ರಗಳು
೧೯೮೮
ಪ್ರಮುಖ ಘಟನೆಗಳು
ಜ್ಞಾನಪೀಠ - ಸಿ. ನಾರಾಯಣನ್ ರೆಡ್ಡಿ, ತೆಲುಗು
ಮರಣ
ವರ್ಗ:೧೯೮೮
೧೯೮೬
ಪ್ರಮುಖ ಘಟನೆಗಳು
ಜ್ಞಾನಪೀಠ - ಸಚ್ಚಿದಾನ೦ದ ರಾವುತ ರಾಯ್, ಓರಿಯ
ನಿಧನ
ವರ್ಗ:೧೯೮೬ ವರ್ಗ:ವರ್ಷಗಳು
೧೯೮೭
ಪ್ರಮುಖ ಘಟನೆಗಳು
ಜ್ಞಾನಪೀಠ - ವಿಷ್ಣು ವಾಮನ ಶಿರ್ವಾಡ್ಕರ್ ಕುಸುಮಾಗ್ರಜ, ಮರಾಠಿ
ಸೋಮನಹಳ್ಳಿ
ಸೋಮನಹಳ್ಳಿ ಮದ್ದೂರಿಗೆ ಸಮೀಪವಿರುವೊಂದು ಸಣ್ಣ ಗ್ರಾಮ. ಬೆಂಗಳೂರು - ಮೈಸೂರು ರಾಜ್ಯ ಹೆದ್ದಾರಿಯಲ್ಲಿ ಬೆಂಗಳೂರಿನಿಂದ - ಮೈಸೂರಿಗೆ ಹೋಗುವಾಗ ಮದ್ದೂರಿಗಿಂತ ಮೊದಲು ಈ ಗ್ರಾಮವಿದೆ. ಈ ಗ್ರಾಮವು ಕರ್ನಾಟಕದ ಮಾಜಿ ಮುಖ್ಯಮಂತ್ರಿ ಹಾಗು ಹಾಲಿ ವಿದೇಶಾಂಗ ಸಚಿವರಾದ (ಭಾರತ ಸರ್ಕಾರ) ಎಸ್.ಎಂ.ಕೃಷ್ಣ ಅವರ ಹುಟ್ಟೂರು.
ಸಂತೆ
ಸಂತೆ ಎಂದರೆ	ಜನಪದರು ವಾರದ ಒಂದು ನಿರ್ದಿಷ್ಟ ದಿನ, ಒಂದು ನಿರ್ದಿಷ್ಟ ಸ್ಥಳದಲ್ಲಿ ಒಟ್ಟುಗೂಡಿ ತಮ್ಮ ಗ್ರಾಮೀಣ ಹುಟ್ಟುವಳಿಗಳನ್ನು ವಿನಿಮಯ ಮಾಡಿಕೊಳ್ಳುವ ಆರ್ಥಿಕ ವ್ಯವಸ್ಥೆ (ಸ್ಯಾಂಡಿ). ಗ್ರಾಮೀಣ ಸಂಸ್ಕೃತಿಯ ಹಂತದಲ್ಲಿ ಹುಟ್ಟಿಕೊಂಡ ಒಂದು ವ್ಯಾಪಾರ ವ್ಯವಸ್ಥೆಯಿದು. ವ್ಯಾವಹಾರಿಕ ಬೆಳೆವಣಿಗೆಯ ಇತಿಹಾಸ ಮಾನವನ ನಾಗರಿಕತೆಯ ಇತಿಹಾಸದಂತೆಯೇ ಪ್ರಾಚೀನವಾದುದು. ಮಾನವ ಸಮಾಜ ಬೆಳೆದಂತೆ ವ್ಯಾಪಾರ-ವ್ಯವಹಾರ ವ್ಯವಸ್ಥೆಯೂ ಹಂತ ಹಂತವಾಗಿ ಬದಲಾವಣೆ ಹೊಂದುತ್ತ ಸರಳ ಘಟ್ಟದಿಂದ ಸಂಕೀರ್ಣ ಘಟ್ಟವನ್ನು ಮುಟ್ಟಿದೆ. ಪ್ರಾಚೀನಕಾಲದಲ್ಲಿ ಆದಿಮಾನವ ತನ್ನ ಮೂಲಭೂತ ಬೇಡಿಕೆಗಳನ್ನು ತಾನೇ ನೇರವಾಗಿ ತೃಪ್ತಿಪಡಿಸಿಕೊಳ್ಳುತ್ತಿದ್ದ. ಕಾಲಾನಂತರದಲ್ಲಿ ಒಂದೆಡೆ ನೆಲೆಯಾಗಿ ನಿಂತು ಪಶುಪಾಲನೆ, ಬೇಸಾಯಗಳೆರಡನ್ನೂ ತನ್ನ ಜೀವನ ಮಾರ್ಗಕ್ಕೆ ಪೂರಕವಾಗಿ ಬಳಸಿಕೊಳ್ಳಲು ಕಂಡುಕೊಂಡ. ತರುವಾಯ ಗುಂಪು ಜೀವನ ಗ್ರಾಮಗಳ ಸ್ಥಾಪನೆಗೆ ನಾಂದಿಯಾಯಿತು. ಪ್ರಾರಂಭದಲ್ಲಿ ಪ್ರತಿಯೊಂದು ಕುಟುಂಬಗಳೂ ಉತ್ಪಾದನಾ ಘಟಕಗಳಾಗಿದ್ದುವು. ಪ್ರತಿಯೊಂದು ಗ್ರಾಮವೂ ಸ್ವಯಂಪೂರ್ಣವಾಗಿತ್ತು. ಜನಜೀವನ ತುಂಬ ಸರಳವಾಗಿತ್ತು. ಮಾನವನ ಬದುಕಿನಲ್ಲಿ ಸಂಸ್ಕøತಿಯ ಪ್ರವೇಶವಾದಂತೆ ಕ್ರಮೇಣ ಅವನ ಮನೋಭಾವಗಳೂ ಬಯಕೆಗಳೂ ವಿಶಿಷ್ಟವಾಗಿ ಬೆಳೆಯಲಾರಂಭಿಸಿದುವು. ಜೀವನ ಸಂಕೀರ್ಣವಾಯಿತು. ಇದರಿಂದ ವೃತ್ತಿ ಸಮಾಜ ರೂಪುಗೊಂಡಿತು. ಕಸಬುಗಳು ಹುಟ್ಟಿಕೊಂಡವು. ಒಂದು ಗ್ರಾಮದಲ್ಲಿ ಎಲ್ಲ ಕಸಬುದಾರರೂ ಇರುತ್ತಿದ್ದರು. ತಮ್ಮಲ್ಲಿಯ ವಸ್ತುಗಳನ್ನು ಇತರರಿಗೆ ಕೊಟ್ಟು ತಮಗೆ ಬೇಕಾದುದನ್ನು ಇತರರಿಂದ ಪಡೆದುಕೊಳ್ಳುತ್ತಿದ್ದರು. ಸೇವಾವಿನಿಮಯ ವ್ಯವಹಾರಗಳು ಆ ಗ್ರಾಮಕ್ಕೆ ಮಾತ್ರ ಸೀಮಿತವಾಗಿದ್ದುವು. ಗ್ರಾಮದಲ್ಲಿ ವಾಸಿಸುವ ಜನ ತಮ್ಮಲ್ಲಿ ಲಭ್ಯವಿರುವ ಸಂಪನ್ಮೂಲಗಳಿಂದ ಹೆಚ್ಚು ಹೆಚ್ಚು ಉತ್ಪಾದಿಸಿ ತಮಗೆ ಹೆಚ್ಚಾದುದನ್ನು, ವಸ್ತು ಕೊರತೆ ಇರುವ ಹಾಗೂ ಅಗತ್ಯವಿರುವ ವಸ್ತುವನ್ನು ಬಯಸುವ ಜನರಿಗೆ ಕೊಟ್ಟು ತಮಗೆ ಬೇಕಾದ ವಸ್ತುವನ್ನು ಪಡೆಯುವ ವಿಧಾನವನ್ನು ಕಂಡುಕೊಂಡರು. ಇದನ್ನು ಸಾಟಿ ವ್ಯವಹಾರ ಅಥವಾ ಚಾಟಿ ವ್ಯವಹಾರ (ಬಾರ್ಟರ್ ಸಿಸ್ಟಮ್) ಎಂದು ಕರೆಯಲಾಗುತ್ತದೆ.
ಯಾವುದೇ ಊರಿನಲ್ಲಿ ನಡೆಯುವ ಸಂತೆಯಾಗಲಿ ಅದಕ್ಕೆ ಒಂದು ನಿರ್ದಿಷ್ಟ ಸ್ಥಳವಿರುತ್ತದೆ. ಇದನ್ನು ಸಂತೆಮಾಳ ಎಂದು ಕರೆಯಲಾಗುತ್ತದೆ. ಊರಿನ ಹೊರವಲಯದ ಬೋರೆಯ ಮೇಲೊ ಅಥವಾ ಊರಿನ ಮುಖ್ಯ ದೇವಸ್ಥಾನದ ಬದಿಯಲ್ಲಿ ಬೆಳೆಸಿದ ದೊಡ್ಡ ದೊಡ್ಡ ಮರಗಳ ನೆರಳಿನಲ್ಲೊ ಸಂತೆ ಸೇರುವುದು ವಾಡಿಕೆ. ಎಲ್ಲ ತರಹದ ಸಾಮಾನು ಸರಂಜಾಮುಗಳು ಸಂತೆಗೆ ಬರುತ್ತವೆ. ಅವುಗಳನ್ನು ಆಯಾಯಾ ಸರಕುಗಳಿಗೆ ತಕ್ಕಂತೆ ಆಸರ ಅಥವಾ ಆಸ್ರ ಎಂದು ವಿಭಾಗಿಸಿಕೊಂಡು ಗೊತ್ತಾದ ಸ್ಥಳಗಳಲ್ಲಿಟ್ಟುಕೊಂಡು ವ್ಯಾಪಾರಮಾಡುವ ವ್ಯವಸ್ಥೆ ಕಂಡುಬರುತ್ತದೆ. ಉದಾಹರಣೆಗೆ ದಿನಸಿ ಆಸ್ರ, ಬೆಲ್ಲದ ಆಸ್ರ, ಎಲೆ ಆಸ್ರ, ಕಾಯಿ ಆಸ್ರ, ದನಿನಾಸ್ರ ಇತ್ಯಾದಿ.
ಸಂತೆ ಎಲ್ಲ ಬಗೆಯ ಜನರು ಒಂದೆಡೆ ಸೇರುವ ಒಂದು ಸಂಕೀರ್ಣ ನೆಲೆ. ಸಂತೆ ಎಂದಮೇಲೆ ಇಲ್ಲಿ ಜನಜಂಗುಳಿ - ಸದ್ದುಗದ್ದಲ ಸಾಮಾನ್ಯ. ಮಾರುವವರು ತಮ್ಮ ವಸ್ತುವಿನ ಬೆಲೆ ಹಾಗೂ ಗುಣಮಟ್ಟವನ್ನು ಕೂಗಿ ಜಾಹಿರಾತುಪಡಿಸಿ ಜನರ ಗಮನಸೆಳೆಯಲು ಪ್ರಯತ್ನಿಸುತ್ತಿರುತ್ತಾರೆ. ಹಾಗಾಗಿ ಸಂತೆಯಲ್ಲಿ ಗದ್ದಲ ಅತಿಯಾಗಿರುತ್ತದೆ. ಹೀಗೆಯೇ ವಿವಿಧ ಜನಪದ ಮನರಂಜಕರು ಹೊಟ್ಟೆಪಾಡಿಗಾಗಿ ವಿಚಿತ್ರ ವೇಷಭೂಷಣಗಳನ್ನು ತೊಟ್ಟು ವಾದ್ಯ ಬಾರಿಸಿಕೊಂಡು ಕುಣಿಯುತ್ತ ವ್ಯಾಪಾರ ನಡೆಯುವ ಅಂಗಡಿ ಮುಗ್ಗಟ್ಟುಗಳ ಮುಂದೆ ಹೋಗಿ ದಾನ ಬೇಡುತ್ತಿರುತ್ತಾರೆ. ಇವರ ಜೊತೆಗೆ ಸಂತೆಯಲ್ಲಿ ಹೊಂಚುಹಾಕುವ ನಯವಂಚಕರು, ಗಂಟುಕಳ್ಳರು, ಸಂತೆ ಸೇರುವುದಕ್ಕೆ ಮೊದಲೇ ಆಯಕಟ್ಟಿನ ಸ್ಥಳ ಸೇರಿ, ಹಣ ಲಪಟಾಯಿಸಲು ಹೊಂಚುಹಾಕುತ್ತಿರುವುದೂ ಉಂಟು. ಆದ್ದರಿಂದಲೇ ಸಂತೆಗೆ ಸಂಬಂಧಪಟ್ಟಂತೆ ಜನಪದ ಸಾಹಿತ್ಯದಲ್ಲಿ ಹಲವು ಅನುಭವದ ಮಾತುಗಳು ಕಂಡುಬರುತ್ತವೆ. ಸಂತೆ ನೆರೆಯುವುದಕ್ಕಿಂತ ಮುಂಚೆ ಗಂಟುಕಳ್ಳರು ನೆರೆದರು, ಕಳ್ಳಕಳ್ಳರು ಕೂಡಿ ಸಂತೆ ಕಟ್ಟಿದ ಹಾಗೆ, ಸಂತೆ ಸೂಳೆ ನೆಚ್ಚಿ ಮನೆ ಹೆಂಡತಿ ಬಿಟ್ರು, ಸಂತೇಲಿ ಏನು ಅಗ್ಗ ಅಂದರೆ ಕದ್ದರೆ ಗುದ್ದು ಅಗ್ಗ, ಸಂತೆ ಹೊತ್ತಿಗೆ ಮೂರು ಮೊಳ ನೇದ ಹಾಗೆ, ಚಿಂತಿಲ್ಲದ ಮುಕ್ಕನಿಗೆ ಸಂತೇಲಿ ನಿದ್ದೆ ಬಂತು-ಈ ಮೊದಲಾದ ಗಾದೆಗಳು ಹುಟ್ಟಿಕೊಂಡಿವೆ. ಜನಪದ ಸಾಹಿತ್ಯದಲ್ಲಿ ಸಂತೆಯನ್ನು ಕುರಿತು ಹಲವು ಒಗಟುಗಳನ್ನೂ ಕಾಣಬಹುದು : ಸಂತೆ ಜನಕೆಲ್ಲ ಒಂದೇ ಹಾಸಿಗೆ ಒಂದೇ ಹೊದಿಕೆ (ಭೂಮಿ-ಆಕಾಶ), ಸಂತೆಗೆ ಹೋಗೋನ ತಿಕ ತಲೆಕೆಳಗು (ಕೋಳಿ), ಸಂತೆ ಹೋಗ್ತಾ ಚಿಂತೆ ಮಾಡ್ತಾ ಬೆನ್ನು ತಟ್ತಾ ಬೆಲೆ ಮಾಡ್ತಾ (ಮಡಿಕೆ), ಸಂತೆ ದಾರೀಲಿ ಕೆಂಪವ್ವ ಕೂತವಳೆ (ತಂಬುಲ), ಸಂತ್ಯಾಗ್ ತರ್ತಾರೆ ಮನ್ಯಾಗ್ ಅಳ್ತಾರೆ (ಈರುಳ್ಳಿ).
ಸಂತೆಗಳು ಒಂದು ಗೊತ್ತಾದ ವ್ಯಾಪ್ತಿಯ ಸುತ್ತುಮುತ್ತಲಿನ ಜನರ ಅನುಕೂಲಕ್ಕೆ ತಕ್ಕಂತೆ ನಡೆಯುತ್ತವೆ. ಸಂತೆಗೆ ಅಂಗಡಿ ಹಾಕುವ ಜನ ಆ ಪ್ರದೇಶದ ಸುತ್ತಲೂ ಸದಾ ಹೇರಿನೊಂದಿಗೆ ಸುತ್ತುತ್ತಿರುತ್ತಾರೆ. ಹೀಗೆ ಊರಿಂದ ಊರಿಗೆ ಹೋಗುವ ಅಂಗಡಿ ಮಾಲೀಕರು ಎಲ್ಲರಿಗೂ ಚಿರಪರಿಚಿತರಾಗಿರುತ್ತಾರೆ. ಭಾನುವಾರ-ಗೊರೂರಿನಲ್ಲಿ, ಸೋಮವಾರ-ಹೊಳೆನರಸೀಪುರದಲ್ಲಿ, ಮಂಗಳವಾರ-ಹಾಸನದಲ್ಲಿ, ಬುಧವಾರ-ಆಲೂರಿನಲ್ಲಿ, ಗುರುವಾರ-ಗಂಡಸಿಯಲ್ಲಿ, ಶುಕ್ರವಾರ-ಮೊಸಳೆ ಹೊಸಳ್ಳಿಯಲ್ಲಿ, ಶನಿವಾರ-ದುದ್ದದಲ್ಲಿ - ಹೀಗೆ  ಜನರ ಅನುಕೂಲಕ್ಕೆ ತಕ್ಕಂತೆ ವಾರಸಂತೆಗಳಿರುತ್ತವೆ. ಸಂತೆ ನಡೆಯುವ ದಿನಗಳ ಹೆಸರುಗಳು ಸ್ಥಳನಾಮಗಳೂ ಆಗಿವೆ. ಸೋಮವಾರಪೇಟೆ, ಶನಿವಾರಸಂತೆ, ಸಂತೆಬೆನ್ನೂರು, ಸಂತೆಮಾರೂರು, ಸಂತೆಬಾಚಳ್ಳಿ, ಸಂತೆ ಬನ್ನೂರು, ಬಾರೆಸಂತೆ ಮುಂತಾದ ಸ್ಥಳಗಳು ಸಂತೆಯಿಂದಾಗಿಯೇ ಈ ಹೆಸರುಗಳನ್ನು ಪಡೆದಿವೆ. ಇಂದಿನ ಆಧುನಿಕ ಯುಗದಲ್ಲಿಯೂ ಸಂತೆಯ ಪ್ರಾಮುಖ್ಯಕ್ಕೆ ಕುಂದುಬಂದಿಲ್ಲ. ಇಂದಿಗೂ ಗ್ರಾಮೀಣರ ಬಹುಪಾಲು ಅಗತ್ಯಗಳನ್ನು ಸಂತೆಗಳು ಪೂರೈಸುತ್ತಿವೆ.
ವರ್ಗ:ಜಾನಪದ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
೧೯೮೯
ಪ್ರಮುಖ ಘಟನೆಗಳು
ಜ್ಞಾನಪೀಠ - ಖುರ್ರತುಲೈನ್ ಹೈದರ್, ಊರ್ದು
ನಿಧನ
ವರ್ಗ:೧೯೮೯
೧೪೮೩
ವರ್ಷ ೧೪೮೩ (MCDLXXXIII) ಗ್ರೆಗೋರಿಯನ್ ಪಂಚಾಂಗದ ಬುಧವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೪೮೩
ಪುಲಾವ್
thumb ಪುಲಾವ್ ಒಂದು ರೀತಿಯ ಅಕ್ಕಿಯಿಂದ ತಯಾರಿಸಿದ ಖಾದ್ಯ. ಅಥವಾ ಕೆಲವು ಪ್ರದೇಶಗಳಲ್ಲಿ, ಗೋಧಿಯಿಂದಲೂ ತಯಾರಿಸುತ್ತಾರೆ. ಇದರ ಪಾಕವಿಧಾನವು ಸಾಮಾನ್ಯವಾಗಿ ಸ್ಟಾಕ್ ನಲ್ಲಿ ಅಡುಗೆ ಮಾಡುವುದು, ಮಸಾಲೆಗಳು ಮತ್ತು ತರಕಾರಿಗಳು ಅಥವಾ ಮಾಂಸದಂತಹ ಇತರ ಪದಾರ್ಥಗಳನ್ನು ಸೇರಿಸುವುದು , ಕೆಲವು ಸಂದರ್ಭಗಳಲ್ಲಿ, ಅಕ್ಕಿಯು ಬೆಂದ ಈರುಳ್ಳಿಯ ಚೂರುಗಳು, ಜೊತೆಗೆ ಸಂಬಾರ ಪದಾರ್ಥಗಳ ಮಿಶ್ರಣದೊಂದಿಗೆ ಕಲಸಿದ ಕಾರಣದಿಂದ ಕಂದು ಬಣ್ಣವನ್ನೂ ಪಡೆಯಬಹುದು. ಸ್ಥಳೀಯ ಪಾಕಶೈಲಿಯನ್ನು ಆಧರಿಸಿ, ಪುಲಾವ್ ಮಾಂಸ, ಮೀನು, ತರಕಾರಿಗಳು, ಆರ್ಜ಼ೊ, ಮತ್ತು ಒಣಹಣ್ಣುಗಳನ್ನೂ ಒಳಗೊಳ್ಳಬಹುದು.‌
ಅಬ್ಬಾಸಿದ್ ಖಲೀಫೇಟ್ ನ ಸಮಯದಲ್ಲಿ, ಅಕ್ಕಿ ಬೇಯಿಸುವ ಇಂತಹ ವಿಧಾನಗಳು ಮೊದಲಿಗೆ ಭಾರತದಿಂದ ಸ್ಪೇನ್‌ಗೆ ಮತ್ತು ಅಂತಿಮವಾಗಿ ಇಡೀ ಜಗತ್ತಿಗೆ ಹರಡಿತ್ತು. ಸ್ಪ್ಯಾನಿಷ್ ಪೆಯೆಲ್ಲಾ ಮತ್ತು ದಕ್ಷಿಣ ಏಷ್ಯಾದ ಪಿಲಾವ್ ಅಥವಾ ಪುಲಾವ್ ಮತ್ತು ಬಿರಿಯಾನಿ ಇಂತಹ ಭಕ್ಷ್ಯಗಳಿಂದ ವಿಕಸನಗೊಂಡಿತು. ಇದು ಅಫ್ಘಾನಿಸ್ತಾನ, ಅರ್ಮೇನಿಯಾ, ಅಜೆರ್ಬೈಜಾನ್, ಬಾಂಗ್ಲಾದೇಶ, ಚೀನಾ (ಮುಖ್ಯವಾಗಿ ಕ್ಸಿನ್‌ಜಿಯಾಂಗ್‌ನಲ್ಲಿ), ಸೈಪ್ರಸ್, ಜಾರ್ಜಿಯಾ, ಗ್ರೀಸ್ (ಮುಖ್ಯವಾಗಿ ಕ್ರೀಟ್‌ನಲ್ಲಿ), ಭಾರತ, ಇರಾಕ್ (ಮುಖ್ಯವಾಗಿ ಕುರ್ದಿಸ್ತಾನದಲ್ಲಿ), ಇರಾನ್, ಇಸ್ರೇಲ್, ಕೀನ್ಯಾ, ಕಿರ್ಗಿಸ್ತಾನ್, ನೇಪಾಳ, ಪಾಕಿಸ್ತಾನ, ರೊಮೇನಿಯಾ, ರಷ್ಯಾ, ಟಾಂಜಾನಿಯಾ (ಮುಖ್ಯವಾಗಿ ಜಾಂಜಿಬಾರ್‌ನಲ್ಲಿ), ತಜಿಕಿಸ್ತಾನ್, ಟರ್ಕಿ, ತುರ್ಕಮೆನಿಸ್ತಾನ್, ಉಗಾಂಡ ಮತ್ತು ಉಜ್ಬೇಕಿಸ್ತಾನ್ ನಂತಹ ಪ್ರದೇಶಗಳಲ್ಲಿ ಜನಪ್ರಿಯ ಖಾದ್ಯವಾಗಿದೆ.
ಇತಿಹಾಸ
ಲೇಖಕ ಕೆ. ಟಿ. ಆಚಾಯ ಅವರ ಪ್ರಕಾರ, ಭಾರತೀಯ ಮಹಾಕಾವ್ಯ ಮಹಾಭಾರತವು ಅಕ್ಕಿ ಮತ್ತು ಮಾಂಸವನ್ನು ಒಟ್ಟಿಗೆ ಬೇಯಿಸಿದ ಉದಾಹರಣೆಯನ್ನು ಉಲ್ಲೇಖಿಸುತ್ತದೆ. ಅಲ್ಲದೆ, ಅಚಾಯಾ ಪ್ರಕಾರ, ಪ್ರಾಚೀನ ಸಂಸ್ಕೃತ ಕೃತಿಯಾದ ಯಾಜ್ಞವಲ್ಕ್ಯ ಸ್ಮೃತಿಯಲ್ಲಿ ಅಕ್ಕಿ ಖಾದ್ಯವನ್ನು ಉಲ್ಲೇಖಿಸಲು ಪುಲಾವ್ ಎಂಬ ಪದವನ್ನು ಬಳಸಲಾಗಿತ್ತು.
ಪುಲಾವ್‌ಗಾಗಿ ಮೊಟ್ಟಮೊದಲ ದಾಖಲಿತ ಪಾಕವಿಧಾನ ಹತ್ತನೇ ಶತಮಾನದ ಪರ್ಷಿಯನ್ ವಿದ್ವಾಂಸ ಅವಿಸೆನ್ನ ಅವರಿಂದ ಬಂದಿದೆ. ಅವರು ವೈದ್ಯಕೀಯ ವಿಜ್ಞಾನಗಳ ಕುರಿತಾದ ತಮ್ಮ ಪುಸ್ತಕಗಳಲ್ಲಿ ಹಲವಾರು ವಿಧದ ಪುಲಾವ್ ಸೇರಿದಂತೆ ವಿವಿಧ ಭಕ್ಷ್ಯಗಳನ್ನು ತಯಾರಿಸಲು ಇಡೀ ವಿಭಾಗವನ್ನು ಮೀಸಲಿಟ್ಟಿದ್ದಾರೆ. ಹಾಗೇ ಭಕ್ಷ್ಯವನ್ನು ತಯಾರಿಸಲು ಬಳಸುವ ಪ್ರತಿಯೊಂದು ವಸ್ತುವಿನ ಅನುಕೂಲಗಳು ಮತ್ತು ಅನಾನುಕೂಲಗಳನ್ನು ಅವರು ತಮ್ಮ ಪುಸ್ತಕದಲ್ಲಿ ವಿವರಿಸಿದ್ದಾರೆ.
ತಯಾರಿಸುವ ವಿಧಾನ
ಕೆಲವು ಅಡುಗೆಯವರು ಬಾಸ್ಮತಿ ಅಕ್ಕಿಯನ್ನು ಬಳಸಲು ಬಯಸುತ್ತಾರೆ ಏಕೆಂದರೆ ಈ ರೀತಿಯ ಅಕ್ಕಿಯಿಂದ ಪುಲಾವ್ ಅನ್ನು ತಯಾರಿಸುವುದು ಸುಲಭ. ಆದಾಗ್ಯೂ, ಇತರ ರೀತಿಯ ಅಕ್ಕಿಯನ್ನು ಸಹ ಬಳಸಲಾಗುತ್ತದೆ. ಮೊದಲಿಗೆ ಅಕ್ಕಿಯನ್ನು ನೀರಿನಲ್ಲಿ ಚೆನ್ನಾಗಿ ತೊಳೆಯಲಾಗುತ್ತದೆ. ನಂತರ ಅಕ್ಕಿಯನ್ನು ಬೇಯಿಸಿ ಅದಕ್ಕೆ ಹುರಿದ ಈರುಳ್ಳಿ, ಏಲಕ್ಕಿ, ದಾಲ್ಚಿನ್ನಿ, ಕತ್ತರಿಸಿದ ತರಕಾರಿಗಳು ಮುಂತಾದ ಪರಿಮಳಯುಕ್ತ ಮಸಾಲೆಗಳನ್ನು ಸೇರಿಸಿ ತಯಾರಿಸಲಾಗುತ್ತದೆ. ಪುಲಾವ್ ಅನ್ನು ಸಾಮಾನ್ಯವಾಗಿ ಮಾಂಸ ಅಥವಾ ತರಕಾರಿಗಳಿಂದ ತಯಾರಿಸಲಾಗುತ್ತದೆ‌. ವಿಶೇಷ ಸಂದರ್ಭಗಳಲ್ಲಿ ಅಕ್ಕಿಗೆ ಹಳದಿ ಬಣ್ಣವನ್ನು ನೀಡಲು ಕೇಸರಿಯನ್ನು ಬಳಸುತ್ತಾರೆ.
ಸ್ಥಳೀಯ ಪ್ರಭೇದಗಳು
ಅಕ್ಕಿ ಅಥವಾ ಬುಲ್ಗರ್ ನಂತಹ ಇತರ ಧಾನ್ಯಗಳಿಂದ ಮಾಡಿದ ಪುಲಾವ್‌ ನಲ್ಲಿ ಸಾವಿರಾರು ವ್ಯತ್ಯಾಸಗಳಿವೆ. ಕೆಲವು ಪ್ರದೇಶಗಳಲ್ಲಿ ಮಾಂಸ, ಹಣ್ಣು ಅಥವಾ ತರಕಾರಿಗಳನ್ನು ಉಪಯೋಗಿಸಿ ಪುಲಾವ್‌ ಅನ್ನು ತಯಾರಿಸುತ್ತಾರೆ. ಇನ್ನು ಕೆಲವು ಕಡೆಗಳಲ್ಲಿ ಸರಳವಾಗಿ ಬಡಿಸಲಾಗುತ್ತದೆ.
ಭಾರತ
ಭಾರತದಲ್ಲಿ ಪುಲಾವ್ ಸಾಮಾನ್ಯವಾಗಿ ಮಸೂರ ಅಥವಾ ತರಕಾರಿಗಳ ಮಿಶ್ರಣವಾಗಿದ್ದು, ಮುಖ್ಯವಾಗಿ ಬಟಾಣಿ, ಆಲೂಗಡ್ಡೆ, ಫ್ರೆಂಚ್ ಬೀನ್ಸ್, ಕ್ಯಾರೆಟ್ ಅಥವಾ ಮಾಂಸಗಳಲ್ಲಿ, ಮುಖ್ಯವಾಗಿ ಕೋಳಿ ಮಾಂಸ, ಮೀನು ಅಥವಾ ಸಿಗಡಿಯನ್ನು ಉಪಯೋಗಿಸುತ್ತಾರೆ.
ಪಾಕಿಸ್ತಾನ
ಪಾಕಿಸ್ತಾನದಲ್ಲಿ, ಬಾಸ್ಮತಿ ಅಕ್ಕಿಯನ್ನು ಸಾಮಾನ್ಯವಾಗಿ ಮಾಂಸದೊಂದಿಗೆ ಬೇಯಿಸಿ ತಯಾರಿಸುತ್ತಾರೆ. ಈ ಖಾದ್ಯವು ಪಾಕಿಸ್ತಾನದಲ್ಲಿ ಎಲ್ಲಾ ಭಾಗಗಳಲ್ಲಿ ಪ್ರಸಿದ್ಧವಾಗಿದೆ. ಆದರೆ, ಅಡುಗೆ ಶೈಲಿಯು ದೇಶದ ಇತರ ಭಾಗಗಳಲ್ಲಿ ಸ್ವಲ್ಪ ಬದಲಾಗಬಹುದು. ಇದನ್ನು ಪಾಕಿಸ್ತಾನದ ಸಿಂಧಿ ಜನರು ತಮ್ಮ ವಿವಾಹ ಸಮಾರಂಭಗಳು, ಸಂತಾಪ ಸಭೆಗಳು ಮತ್ತು ಇತರ ಸಂದರ್ಭಗಳಲ್ಲಿ ತಯಾರಿಸುತ್ತಾರೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ಸಿಮೋನ್ ಬೊಲಿವಾರ್
thumb|ಬೊಲಿವಾರ್ ಕಾಲ್ಪನಿಕ ಚಿತ್ರ ಸಿಮೋನ್ ಯೋಸೆ ಆಂಟೊನಿಯೊ ಡಿ ಲಾ ಸಾಂತೀಸಿಮಾ ಟ್ರಿನಿಡಾಡ್ ಬೊಲಿವಾರ್ ಇ ಪಾಂಟೆ ಪಲೇಸಿಯೊಸ್ ಇ ಬ್ಲಾಂಕೊ (ಜನನ ಜುಲೈ ೨೪, ೧೭೮೩ ವೆನೆಜುವೆಲಾ ದೇಶದ ಕರಾಕಸ್ ನಗರ; ಮರಣ ಡಿಸೆಂಬರ್ ೧೭, ೧೮೩೦, ಕೊಲಂಬಿಯಾ ದೇಶದ ಸಾಂತಾ ಮಾರ್ತಾ ನಗರ) ದಕ್ಷಿಣ ಅಮೇರಿಕದ ಹಲವು ಸ್ವಾತಂತ್ರ್ಯ ಚಳುವಳಿಗಳ ನಾಯಕತ್ವ ವಹಿಸಿದ್ದನು. ಇವುಗಳನ್ನು ಒಟ್ಟಾಗಿ ಬೊಲಿವಾರ್ ಯುದ್ಧ ಎಂದು ಕರೆಯಲಾಗುತ್ತದೆ. ವೆನೆಜುವೆಲಾ, ಕೊಲಂಬಿಯಾ, ಈಕ್ವೆಡಾರ್, ಪೆರು, ಪನಾಮ, ಮತ್ತು ಬೊಲಿವಿಯಾ ದೇಶಗಳ ಸ್ವಾತಂತ್ರ್ಯ ಸಂಗ್ರಾಮಗಳ ನಾಯಕತ್ವ ವಹಿಸಿದ್ದ ಇವನನ್ನು ಈ ದೇಶಗಳಲ್ಲಿ ಶ್ರೇಷ್ಠ ನಾಯಕನೆಂದು ಪರಿಗಣಿಸಲಾಗುತ್ತದೆ. ಇವನನ್ನು ಎಲ್ ಲಿಬರ್ಟಡೊರ್ ("ವಿಮೋಚಕ") ಎಂದು ಕರೆಯಲಾಗುತ್ತದೆ.
ಕುಟುಂಬ ಮತ್ತು ಬಾಲ್ಯ
ದಕ್ಷಿಣ ಅಮೇರಿಕದ ಬಂಗಾರ ಮತ್ತು ಕಂಚಿನ ಅದಿರುಗಳ ಗಣಿಗಾರಿಕೆ ಮಾಡುತ್ತಿದ್ದ ಶ್ರೀಮಂತ ಮನೆತನವೊಂದರಲ್ಲಿ ಜನ್ಮ ತಾಳಿದ ಬೊಲಿವಾರ್, ನಂತರ ಈ ಐಶ್ವರ್ಯವನ್ನು ಖಂಡದ ದೇಶಗಳ ಸ್ವಾತಂತ್ರ್ಯ ಸಂಗ್ರಾಮಗಳನ್ನು ನಡೆಸಲು ಬಳಸಿದನು.
ಎಲ್ ಲಿಬರ್ಟದೊರ್ (ವಿಮೋಚಕ)
thumb|right|255px|[[ಕರಾಕಸ್ ನಗರದಲ್ಲಿರುವ ಬೊಲಿವಾರ್ ಪ್ರತಿಮೆ]] ೧೮೦೭ರಲ್ಲಿ ನೆಪೋಲಿಯನ್, ಜೋಸೆಫ್ ಬೊನಾಪಾರ್ಟೆಯನ್ನು ಸ್ಪೇನ್ ಮತ್ತು ಅದರ ವಸಾಹತುಗಳ ರಾಜನನ್ನಾಗಿ ನೇಮಿಸಿದಾಗ ಬೊಲಿವಾರ್ ಪ್ರತಿರೋಧ ಚಳುವಳಿಗಳಲ್ಲಿ ಭಾಗಿಯಾದನು. ಕರಾಕಸ್ ಜಂತಾ (ಹೂಂತಾ - ಕ್ಷಿಪ್ರ ಕ್ರಾಂತಿಯ ನಂತರ ಸ್ವಲ್ಪ ಕಾಲ ಆಡಳಿತ ನಡೆಸುವ ಗುಂಪು) ೧೮೧೦ರಲ್ಲಿ ಸ್ವಾತಂತ್ರ್ಯ ಘೋಷಿಸಿಕೊಂಡು ಬೊಲಿವಾರ್‌ನನ್ನು ರಾಜತಾಂತ್ರಿಕ ಉದ್ದೇಶಕ್ಕೆ ಬ್ರಿಟನ್ನಿಗೆ ಕಳುಹಿಸಲಾಯಿತು. ವೆನೆಜುವೆಲಾಕ್ಕೆ ಬೊಲಿವಾರ್ ೧೮೧೧ರಲ್ಲಿ ಹಿಂದಿರುಗಿದ ಮರು ವರ್ಷ ಜಂತಾ ನಾಯಕ ಫ್ರಾನ್ಸಿಸ್ಕೊ ಡಿ ಮಿರಾಂಡಾ ಸ್ಪಾನಿಷ್ ಸೇನೆಗೆ ಶರಣಾಗತನಾದ ನಂತರ ಬೊಲಿವಾರ್ ಕಾರ್ಟಾಜಿನ ಪ್ರದೇಶಕ್ಕೆ ಓಡಿ ಹೋಗಬೇಕಾಯಿತು.
೧೮೧೩ರಲ್ಲಿ "ಹೊಸ ಗ್ರನಾಡಾ" ಸೇನಾಧಿಪತ್ಯವನ್ನು ವಹಿಸಿದ ನಂತರ ಮೇ ೧೪ರಂದು ವೆನೆಜುವೆಲಾ ಮೇಲೆ ದಾಳಿ ಮಾಡಿ ಹಲವು ಪ್ರದೇಶಗಳನ್ನು ಸ್ಪೇನ್ ಹಿಡಿತದಿಂದ ಬಿಡಿಸಿದ ಮೇಲೆ ಅವನನ್ನು ಎಲ್ ಲಿಬರ್ಟಡೊರ್ (ಸ್ಪಾನಿಷ್ ಸೇನೆಯಿಂದ ಬಿಡಿಸಿದ ವಿಮೋಚಕ) ಎಂದು ಬಣ್ಣಿಸಲಾಯಿತು. ನಂತರ ೧೮೧೪ರಲ್ಲಿ ಕೊಲಂಬಿಯಾ ರಾಷ್ಟ್ರವಾದಿಗಳ ಜೊತೆಗೂಡಿ ಬೊಗೊಟ ನಗರವನ್ನು ಬಿಡಿಸಿದನು. ಸೆಪ್ಟೆಂಬರ್ ೭, ೧೮೨೧ರಂದು ಈಗಿನ ಕಾಲದ ವೆನೆಜುವೆಲಾ, ಕೊಲಂಬಿಯಾ, ಪನಾಮ, ಮತ್ತು ಈಕ್ವೆಡಾರ್ ದೇಶಗಳನ್ನೊಳಗೊಂಡ "ಗರಿಷ್ಠ ಕೊಲಂಬಿಯಾ ಗಣರಾಜ್ಯ" ಒಕ್ಕೂಟದ ಸ್ಥಾಪನೆಯಾಗಿ ಬೊಲಿವಾರ್ ಅದರ ರಾಷ್ಟ್ರಪತಿಯಾದನು.
೧೮೨೧ರಲ್ಲಿ ಸ್ಪಾನಿಷ್ ಹಿಡಿತದಿಂದ ಪೆರು ದೇಶವನ್ನು ಸಂಪೂರ್ಣವಾಗಿ ಮುಕ್ತಗೊಳಿಸಿದ ನಂತರ ೧೮೨೪ರಲ್ಲಿ ಪೆರುವಿನ ಸಂಸತ್ತು ಬೊಲಿವಾರ್‌ನನ್ನು ಸರ್ವಾಧಿಕಾರಿಯನ್ನಾಗಿ ನಾಮಕರಣ ಮಾಡಿತು. ಇದರಿಂದ ಬೊಲಿವಾರ್ ಪೆರು ದೇಶದ ರಾಜಕೀಯ ಮತ್ತು ಸೇನಾಡಳಿತವನ್ನು ಸಂಪೂರ್ಣವಾಗಿ ಬದಲಾಯಿಸಲು ಸಾಧ್ಯವಾಯಿತು. ಆಗಸ್ಟ್ ೬, ೧೮೨೫ರಲ್ಲಿ ಪೆರು ದೇಶದಿಂದ ಬೊಲಿವಿಯಾ ಗಣರಾಜ್ಯವನ್ನು ಬೊಲಿವಾರ್ ಗೌರವಾರ್ಥವಾಗಿ ಸ್ಥಾಪಿಸಲಾಯಿತು.
ಈ ಎಲ್ಲ ದೇಶಗಳ ಸ್ವಾತಂತ್ರ್ಯದ ನಂತರ ಗರಿಷ್ಠ ಕೊಲಂಬಿಯಾದ ಹಿಡಿತ ತೆಗೆದುಕೊಳ್ಳಲು ಬೊಲಿವಾರ್‌ಗೆ ಕಷ್ಟವಾಯಿತು. ಇದರ ಕಾರಣ ಆಂತರಿಕ ಗುಂಪುಗಾರಿಕೆ ಮತ್ತು ಭಿನ್ನಮತ. ಇದನ್ನು ತಡೆಯಲು, ಹಾಗೂ ಗರಿಷ್ಠ ಕೊಲಂಬಿಯಾದ ಒಗ್ಗಟ್ಟನ್ನು ಉಳಿಸಲು ೧೮೨೮ರಲ್ಲಿ ಸಾಂವಿಧಾನಿಕ ಸಮಾವೇಶವನ್ನು ಕರೆದನು. ಗರಿಷ್ಠ ಕೊಲಂಬಿಯಾದಲ್ಲಿ ಕೇಂದ್ರಾಡಳಿತವನ್ನು ತಂದು ಆಜೀವ ರಾಷ್ಟ್ರಾಧ್ಯಕ್ಷರನ್ನು ನೇಮಕ ಮಾಡುವ ಬೊಲಿವಾರ್ ಯೋಜನೆಯನ್ನು ಹಲವಾರು ಪ್ರಾದೇಶಿಕ ನಾಯಕರು ವಿರೋಧಿಸಿದರು. ಇದರಿಂದ ಅತೃಪ್ತನಾದ ಬೊಲಿವಾರ್ ಒಕ್ಕೂಟವನ್ನು ಉಳಿಸಲು ಆಗಸ್ಟ್ ೨೭ ೧೮೨೮ರಂದು ತನ್ನನ್ನು ಸರ್ವಾಧಿಕಾರಿಯನ್ನಾಗಿ ಘೋಷಿಸಿಕೊಂಡನು. ಒಗ್ಗಟ್ಟನ್ನು ಉಳಿಸುವ ಸಲುವಾಗಿ ಇದು ತಾತ್ಕಾಲಿಕ ಪರಿಹಾರವೆಂದು ಹೇಳಿಕೊಂಡರೂ ಅವನ ರಾಜಕೀಯ ವಿರೋಧಿಗಳು ಇದರಿಂದ ಕುಪಿತರಾಗಿ ಬೊಲಿವಾರ್ ಹತ್ಯೆಯ ಪ್ರಯತ್ನವೂ ನಡೆಯಿತು. ಇದರಿಂದ ಬೊಲಿವಾರ್ ದೈಹಿಕವಾಗಿ ಸಮರ್ಥನಾಗಿದ್ದರೂ ಮಾನಸಿಕವಾಗಿ ಕುಗ್ಗಿ ಹೋದನು. ಇದರ ನಂತರ ಹೊಸ ಗ್ರನಾಡಾ, ವೆನೆಜುವೆಲಾ, ಮತ್ತು ಈಕ್ವೆಡಾರ್ ದೇಶಗಳಲ್ಲಿ ಹಲವಾರು ಅಸಮಾಧಾನದ ಕಿಡಿಯನ್ನು ಹೊತ್ತಿಸಿ ಸರಕಾರದ ವಿರುದ್ಧ ತಿರುಗಿಬಿದ್ದರು.
ಸಾವು
ಕೊನೆಗೆ ಬೊಲಿವಾರ್ ಏಪ್ರಿಲ್ ೨೭, ೧೮೩೦ರಂದು ರಾಷ್ಟ್ರಾಧ್ಯಕ್ಷ ಪದವಿಗೆ ರಾಜೀನಾಮೆ ನೀಡಿ ಯೂರೋಪಿನಲ್ಲಿ ನೆಲೆಯೂರಲು ಯೋಜನೆ ಹೊಂದಿದ್ದನು. ಆದರೆ ಪ್ರಯಾಣಕ್ಕೆ ಮುಂಚೆಯೇ ಕ್ಷಯರೋಗ (ಟಿ ಬಿ)ದೊಂದಿಗೆ ಸೆಣೆಸಲಾರದೇ ಡಿಸೆಂಬರ್ ೧೭, ೧೮೩೦ರಂದು ಅಸುನೀಗಿದನು.
ಹೊರಗಿನ ಸಂಪರ್ಕಗಳು
ವರ್ಗ:ದಕ್ಷಿಣ ಅಮೇರಿಕ ವರ್ಗ:ದಕ್ಷಿಣ ಅಮೇರಿಕ ಖಂಡದ ಪ್ರಮುಖರು
ಬಾಸುಂದಿ
thumb ಬಾಸುಂದಿ ಬಹುತೇಕವಾಗಿ ಮಹಾರಾಷ್ಟ್ರ, ಗುಜರಾತ್ ಮತ್ತು ಕರ್ನಾಟಕದಲ್ಲಿ ಜನಪ್ರಿಯವಿರುವ ಒಂದು ಭಾರತೀಯ (ಸಿಹಿ ತಿನಿಸು). ಹಾಲನ್ನು ಅರ್ಧಕ್ಕಿಂತಲೂ ಕಡಿಮೆಯಾಗುವ ತನಕ ಶಾಖದಲ್ಲಿ ಕುದಿಸಿ ಹಾಲಿನಿಂದ ಮಾಡಿದ  ಸಿಹಿಯಾದ ಮಂದಗೊಳಿಸಿದ ಹಾಲು ಇದು. ಉತ್ತರ ಭಾರತದಲ್ಲಿ, ಇದೇ ಭಕ್ಷ್ಯವನ್ನು ರಬ್ರಿ ಹೆಸರಿನಿಂದ ಕರೆಯುತ್ತಾರೆ.
ಇದನ್ನು ಸಾಮಾನ್ಯವಾಗಿ ಕಾಳಿ ಚೌದಾಸ್ ಮತ್ತು ಭಾಯಿಬೆಜ್ (ಭಾಯಿ ಡೂಜ್) ಮುಂತಾದ ಹಿಂದೂ ಉತ್ಸವಗಳಲ್ಲಿ ಮಾಡಲಾಗುತ್ತದೆ.
ಸೀತಾಫಲ (ಕಸ್ಟರ್ಡ್ ಆಪಲ್) ಬಾಸುಂದಿ ಮತ್ತು ಆಂಗೂರ ಬಾಸುಂದಿ (ಬಾಸುಂದಿ ಸಣ್ಣ ರೀತಿಯ ರಾಸ್ಗುಲ್ಲಾಸ್) ನಂತಹ ವಿವಿಧ ಬಾಸುಂದಿಗಳನ್ನೂ ತಯಾರಿಸಲಾಗುತ್ತದೆ.
ತಯಾರಿ
ದಪ್ಪವಾಗಿಸುವ ಪ್ರಕ್ರಿಯೆಯನ್ನು ತ್ವರಿತಗೊಳಿಸಲು ಬೇಯಿಸುವ ಪ್ರಕ್ರಿಯೆಯಲ್ಲಿ ಹೆವಿ ಕ್ರೀಮ್ ಅನ್ನು ಸೇರಿಸಲಾಗುತ್ತದೆ. ಒಮ್ಮೆ ಕಡಿಮೆ ಮಾಡಿದ ಮೇಲೆ, ಸ್ವಲ್ಪ ಸಕ್ಕರೆ, ಏಲಕ್ಕಿ, ಚಾರ್ಲಿ ಮತ್ತು / ಅಥವಾ ಕೇಸರಿಯನ್ನು ಸೇರಿಸಲಾಗುತ್ತದೆ. ಸಕ್ಕರೆ ಸೇರಿಸಿದ ನಂತರ ಬಾಸುಂದಿಯನ್ನು ಸ್ವಲ್ಪ ಸಮಯ ಕುದಿಸಬೇಕು. ಸಕ್ಕರೆಯು ಸ್ವಲ್ಪ ಸಮಯದ ನಂತರ ಮಂದತೆಯನ್ನು ಉಂಟುಮಾಡುತ್ತದೆ. ಇದು ಮಿತಿಮೀರಿದ್ದರೆ, ಅದು ಬಾಸುಂದಿಯನ್ನು ಕರಗಿಸುತ್ತದೆ. ಸಕ್ಕರೆ ಸೇರಿಸಿದ ನಂತರ ಕೆಲವು ಬಾರಿ, ಸ್ವಲ್ಪ ಸಮಯದವರೆಗೆ ಇದನ್ನು ಕುದಿಸಬೇಕು; ಇದು ಬಾಸುಂದಿಗೆ ಉತ್ತಮವಾದ ಗುಲಾಬಿ ಬಣ್ಣ ಬರುತ್ತದೆ, ಏಕೆಂದರೆ ಹಾಲನ್ನು ಒಂದು ಕ್ಯಾರಮೆಲ್ ಆಗಿ ಬದಲಿಸಲಾಗುತ್ತದೆ. ಸಕ್ಕರೆ ಸೇರಿಸುವ ಮೊದಲು, ಬಾಸುಂದಿ ದಪ್ಪವಾಗಿರುತ್ತದೆ, ಆದರೆ ಸೇರಿಸಿದ ನಂತರ ಅದು ಮತ್ತೆ ದ್ರವವಾಗುತ್ತದೆ. ಚೆನ್ನಾಗಿ ಕಲಿಸುವದರಿಂದ ಮೇಲಿನಿಂದ ಕೆನೆ ರಚನೆಯಾಗುವುದನ್ನು ತಡೆಯುತ್ತದೆ ಮತ್ತು ಎಲ್ಲಾ ಅತಿಥಿಗಳು (ತಡವಾಗಿ ಬರುವ ಸಹಯೋಗಿಗಳು) ಸಮಾನವಾಗಿ ದಪ್ಪ ಮತ್ತು ಸರಳ ಬಾಸುಂದಿಗಳನ್ನು ಆನಂದಿಸಬಹುದು. ಬಾಸುಂದಿಯನ್ನು ತಣ್ಣಗಾಗಿ ಕೊಡುತ್ತಾರೆ, ಸಾಮಾನ್ಯವಾಗಿ ಬಾದಾಮಿ ಮತ್ತು ಪಿಸ್ತಾಗಳ ಚೂರುಗಳೊಂದಿಗೆ ಅಲಂಕರಿಸಲಾಗುತ್ತದೆ. ಕಡಿಮೆ ಕೇಸರಿಯನ್ನು ಸೇರಿಸುವುದು ಬಣ್ಣದ ತೀವ್ರತೆಯನ್ನು ಕಡಿಮೆ ಮಾಡುತ್ತದೆ. ಹೆಚ್ಚುವರಿಯು ಕಂಡನಸ್ಡ ಹಾಲು ಬಾಸುಂದಿಗೆ ಉತ್ತಮ ಪರಿಮಳ ಮತ್ತು ರುಚಿಯನ್ನು ನೀಡುತ್ತದೆ.
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
೧೬೨೬
ವರ್ಷ ೧೬೨೬ (MDCXXVI) ಗ್ರೆಗೋರಿಯನ್ ಪಂಚಾಂಗದ ಗುರುವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೬೨೬
ಸ್ಯಾಮ್ಸಂಗ್ MM-A920
ಸ್ಯಾಮ್ಸಂಗ್ MM-A920ಫೋನ್
ವರ್ಗ:ಸಂಪರ್ಕ
ಗಂಗಾಧರ ಚಿತ್ತಾಲ
ಗಂಗಾಧರ ಚಿತ್ತಾಲರು ನವೋದಯ ಕಾಲದ ಪ್ರಮುಖ ಕವಿಗಳು. ಇವರು ಉತ್ತರ ಕನ್ನಡ ಜಿಲ್ಲೆಯ ಹನೇಹಳ್ಳಿಯಲ್ಲಿ ೧೯೨೩  ನವೆಂಬರ್ ೧೨ರಂದು ಜನಿಸಿದರು. ಕನ್ನಡದ ಮತ್ತೋರ್ವ ಖ್ಯಾತ ಲೇಖಕ ಯಶವಂತ ಚಿತ್ತಾಲರು ಇವರ ಅಣ್ಣಂದಿರು.
ಪುರಸ್ಕಾರ
೧೯೮೨ರಲ್ಲಿ ಗಂಗಾಧರ ಚಿತ್ತಾಲರಿಗೆ ಕರ್ನಾಟಕ ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿತು.
ಉಲ್ಲೇಖ
ವರ್ಗ:ಕನ್ನಡ ಸಾಹಿತ್ಯ ಗಂಗಾಧರ ಚಿತ್ತಾಲ ವರ್ಗ:ಮುಂಬಯಿ ಕನ್ನಡಿಗರು ವರ್ಗ:ಕನ್ನಡ ಕವಿಗಳು ವರ್ಗ:ಮುಂಬಯಿನ ಲೇಖಕರು
ಭಲೇ ಅದೃಷ್ಟವೋ ಅದೃಷ್ಟ
ಭಲೇ ಅದೃಷ್ಟವೋ ಅದೃಷ್ಟ ಚಿತ್ರವು ೧೬ ಸೆಪ್ಟೆಂಬರ್ ೧೯೭೧ನಲ್ಲಿ ಬಿಡುಗಡೆಯಾದ ಕನ್ನಡದ ಚಿತ್ರಗಳಲ್ಲಿ ಒಂದು. ಈ ಚಿತ್ರವನ್ನು ಕೆ.ಎಸ್.ಎಲ್.ಸ್ವಾಮಿರವರು ನಿರ್ದೇಶಿಸಿದ್ದಾರೆ. ರಘುನಂದನ್‌ರವರು ನಿರ್ಮಿಸಿದ್ದಾರೆ.
ಚಿತ್ರದ ಹಾಡುಗಳು
ವರ್ಗ:ವರ್ಷ-೧೯೭೧ ಕನ್ನಡಚಿತ್ರಗಳು
ರಾಮ್ ವನ್ ಗಮನ್ ಪಥ
ರಾಮ್ ವನ್ ಗಮನ್ ಪಥವು ಭಗವಾನ್ ರಾಮ, ಸೀತೆ ಮತ್ತು ಲಕ್ಷ್ಮಣರು ತಮ್ಮ 'ವನವಾಸ್' ಅಥವಾ ವನವಾಸದ ವರ್ಷಗಳಲ್ಲಿ ತೆಗೆದುಕೊಂಡ ಮಾರ್ಗವಾಗಿದೆ. ಇದು ಅಯೋಧ್ಯೆಯಿಂದ ಪ್ರಾರಂಭವಾಗಿ ಶ್ರೀಲಂಕಾದಲ್ಲಿ ಕೊನೆಗೊಳ್ಳುತ್ತದೆ. ಭಗವಾನ್ ರಾಮನ ಜೀವನದ ವಿವಿಧ ಪ್ರಮುಖ ಘಟನೆಗಳು ಈ ಹಾದಿಯಲ್ಲಿ ನಡೆದಿರುವುದರಿಂದ ಈ ಮಾರ್ಗವು ಹಿಂದೂ ಧರ್ಮದಲ್ಲಿ ಹೆಚ್ಚು ಪೂಜ್ಯವಾಗಿದೆ.
ಹಿನ್ನೆಲೆ
ರಾಮ ಜನ್ಮಭೂಮಿ ಆಂದೋಲನವು ರಾಮ ವನ್ ಗಮನ ಪಥಕ್ಕೆ ನಿರ್ಣಾಯಕ ಹಂತವಾಗಿತ್ತು. ೧೯೯೧ ರಲ್ಲಿ ಈ ಆಂದೋಲನದ ಉನ್ಮಾದವು ಶ್ರೀರಾಮನ ಜೀವನ ಮತ್ತು ಚಲನೆಯನ್ನು ಪತ್ತೆಹಚ್ಚಲು ಮತ್ತು ಪತ್ತೆಹಚ್ಚಲು ಉಪಕ್ರಮವನ್ನು ತೆಗೆದುಕೊಳ್ಳಲು ಸರ್ಕಾರವನ್ನು ಪ್ರಭಾವಿಸಿತು. ಭಾರತದಾದ್ಯಂತ ಒಟ್ಟು ೨೪೮ ಸ್ಥಳಗಳನ್ನು ಗುರುತಿಸಲಾಗಿದ್ದು, ಅವುಗಳನ್ನು ಪ್ರಯಾಣಿಸುವ ಜನರಿಗೆ ಆಸಕ್ತಿಯ ಸ್ಥಳಗಳಾಗಿ ಅಭಿವೃದ್ಧಿಪಡಿಸುವ ಉದ್ದೇಶವಿದೆ.
ಸ್ಥಳಗಳು
ರಾಮ್ ವನ್ ಗಮನ್ ಪಥದ ಹಾದಿಯಲ್ಲಿರುವ ಭಾರತ ಮತ್ತು ಶ್ರೀಲಂಕಾ ರಾಷ್ಟ್ರಗಳಲ್ಲಿ ಒಟ್ಟು ೨೪೮ ಸ್ಥಳಗಳನ್ನು ಗುರುತಿಸಲಾಗಿದೆ. ಈ ತಾಣಗಳನ್ನು ಅಭಿವೃದ್ಧಿಪಡಿಸಲು ಮತ್ತು ಸಾಮಾಜಿಕ-ಸಾಂಸ್ಕೃತಿಕ ಮತ್ತು ಧಾರ್ಮಿಕ ಪ್ರವಾಸೋದ್ಯಮ ಸರ್ಕ್ಯೂಟ್‌ನ ಭಾಗವಾಗಿ ಪ್ರದರ್ಶಿಸಲು ಯೋಜನೆ ಇದೆ. ಕೆಳಗೆ ತಿಳಿಸಲಾದ ಕೆಲವು ಪ್ರಮುಖವಾದವುಗಳಾಗಿವೆ.
ಉತ್ತರ ಪ್ರದೇಶದ ರಾಮ್ ವನ್ ಗಮನ್ ಪಥ
ಉತ್ತರ ಪ್ರದೇಶದಲ್ಲಿ ೧೭೭ ಕಿಮೀ ರಸ್ತೆಯನ್ನು ರಾಮ್ ವಾನ್ ಗಮನ್ ಮಾರ್ಗವಾಗಿ ಅಭಿವೃದ್ಧಿಪಡಿಸಲಾಗಿದೆ.
ಅಭಿವೃದ್ಧಿಪಡಿಸಬೇಕಾದ ಪ್ರಮುಖ ಸ್ಥಳಗಳು:
ಛತ್ತೀಸ್‌ಗಢದ ರಾಮ್ ವನ್ ಗಮನ್ ಪಥ್
ಅವುಗಳೆಂದರೆ:
ಮಧ್ಯಪ್ರದೇಶದ ರಾಮ್ ವನ್ ಗಮನ್ ಪಥ
ಮಧ್ಯಪ್ರದೇಶದ ರಾಜ್ಯ ಸರ್ಕಾರವು ರಾಮ್ ವನ್ ಗಮನ್ ಪಥವನ್ನು ೩ ಹಂತಗಳಲ್ಲಿ ಅಭಿವೃದ್ಧಿಪಡಿಸಲು ಯೋಜಿಸಿದೆ.
ಮಧ್ಯಪ್ರದೇಶದ ಈ ಕೆಳಗಿನ ಸ್ಥಳಗಳನ್ನು ಈ ಯೋಜನೆಯಲ್ಲಿ ಸೇರಿಸಲಾಗಿದೆ:
೧೬೨೭
ವರ್ಷ ೧೬೨೭ (MDCXXVII) ಗ್ರೆಗೋರಿಯನ್ ಪಂಚಾಂಗದ ಶುಕ್ರವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ರಾಮ್ ವನ್ ಗಮನ್ ಪಥ
ಸಾಂಸ್ಕೃತಿಕ ಮತ್ತು ಧಾರ್ಮಿಕ ಮಹತ್ವ
ಹಿಂದೂ ಧರ್ಮದಲ್ಲಿ, ರಾಮ (ಅಥವಾ ರಾಮಚಂದ್ರ) ಹಿಂದೂ ದೇವರು ವಿಷ್ಣುವಿನ ಏಳನೇ ಅವತಾರ ಮತ್ತು ಅತ್ಯಂತ ಪವಿತ್ರ ದೇವತೆಗಳಲ್ಲಿ ಒಬ್ಬರು. ರಾಮಾಯಣ ಹಿಂದೂ ಧರ್ಮದ ಅತ್ಯಂತ ಸಮೃದ್ಧ ಸಾಹಿತ್ಯಗಳಲ್ಲಿ ಒಂದಾಗಿದೆ. ರಾಮಾಯಣದ ಆರಂಭಿಕ ಗ್ರಂಥವನ್ನು ಸುಮಾರು ೭ ರಿಂದ ೪ ನೇ ಶತಮಾನದ (ಸಾಮಾನ್ಯ ಯುಗದ ಮೊದಲು) ನಡುವೆ ಬರೆಯಲಾಗಿದೆ ಎಂದು ಕಂಡುಬಂದಿದೆ. ಭಗವಾನ್ ರಾಮನ ಕಥೆಯನ್ನು ಹಿಂದೂ ಪುರಾಣದ ಪ್ರಮುಖ ಭಾಗವಾಗಿಯೂ ನೋಡಲಾಗುತ್ತದೆ ಮತ್ತು ಜನಸಾಮಾನ್ಯರಿಗೆ ನೈತಿಕ ಪಾಠಗಳನ್ನು ಕಲಿಸಲು ಬಳಸಲಾಗುತ್ತದೆ.
ರಾಮ್ ವಾನ್ ಗಮನ್ ಪಥವು ಉತ್ತರ ಪ್ರದೇಶ, ಛತ್ತೀಸ್‌ಗಢ ಮತ್ತು ಮಧ್ಯಪ್ರದೇಶ ರಾಜ್ಯಗಳಾದ್ಯಂತ ಹರಡಿರುವ ಪ್ರಮುಖ ಅಭಿವೃದ್ಧಿ ಕಾರ್ಯಗಳೊಂದಿಗೆ ಸಾರ್ವಜನಿಕ ಭಾವನೆ ಮತ್ತು ಭಕ್ತಿಯನ್ನು ಹೆಚ್ಚಿಸುವ ಮೂಲಕ ಪ್ರವಾಸೋದ್ಯಮ ಸರ್ಕ್ಯೂಟ್‌ನ ಅಭಿವೃದ್ಧಿಯತ್ತ ಒಂದು ಹೆಜ್ಜೆಯಾಗಿದೆ. ಛತ್ತೀಸ್‌ಗಢದ ಮುಖ್ಯಮಂತ್ರಿ ಭೂಪೇಶ್ ಬಘೇಲ್ ಅವರ ಪ್ರಕಾರ, "ರಾಮ್ ವನ್ ಗಮನ್ ಪ್ರವಾಸೋದ್ಯಮ ಸರ್ಕ್ಯೂಟ್'ನ ಮಹತ್ವಾಕಾಂಕ್ಷೆಯ ಯೋಜನೆಯು ಭಗವಾನ್ ರಾಮನು ಅಯೋಧ್ಯೆಯಿಂದ ವನವಾಸದ ಸಮಯದಲ್ಲಿ ಛತ್ತೀಸ್‌ಗಢದಲ್ಲಿ ತಂಗಿದ್ದಕ್ಕೆ ಸಂಬಂಧಿಸಿದ ನೆನಪುಗಳನ್ನು ಸಂರಕ್ಷಿಸುವ ಗುರಿಯನ್ನು ಹೊಂದಿದೆ".
೧೬೨೭
ಮರಣ
ವರ್ಗ:೧೬೨೭
ರಾಮ್ ವನ್ ಗಮನ್ ಪಥ
ಸಾಂಸ್ಕೃತಿಕ ಮತ್ತು ಧಾರ್ಮಿಕ ಮಹತ್ವ
ಈ ಪ್ರವಾಸೋದ್ಯಮ ಪರಿಧಿ ಅನ್ನು ಅಭಿವೃದ್ಧಿಪಡಿಸುವ ಮೂಲಕ ಸರ್ಕಾರವು ಆಯ್ದ ಪ್ರದೇಶಗಳಲ್ಲಿ ಆರ್ಥಿಕತೆ, ಮೂಲಸೌಕರ್ಯ, ಹೂಡಿಕೆ ಮತ್ತು ಉದ್ಯೋಗಗಳನ್ನು ಉತ್ತೇಜಿಸುವ ಗುರಿಯನ್ನು ಹೊಂದಿದೆ.
೧೬೨೮
ವರ್ಷ ೧೬೨೮ (MDCXXVIII) ಗ್ರೆಗೋರಿಯನ್ ಪಂಚಾಂಗದ ಶನಿವಾರ ಆರಂಭವಾದ ಅಧಿಕ ವರ್ಷವಾಗಿತ್ತು.
ಮರಣ
ವರ್ಗ:೧೬೨೮
ಕಲ್ಯಾಣಿ
thumb|ಭೋಗಾನಂದೀಶ್ವರ ದೇವಸ್ಥಾನದ ಕಲ್ಯಾಣಿ
ಭಾರತೀಯ ದೇವಾಲಯಗಳ ಮುಂಭಾಗದಲ್ಲಿ ಅಥವಾ ದೇವಾಲಯ ಸಂಕೀರ್ಣದ ಭಾಗವಾಗಿ ನೀರನ್ನು ಸಂಗ್ರಹಿಸುವ ಒಂದು ವ್ಯವಸ್ಥೆ. ಭಾರತದ ವಿವಿಧ ಭಾಷೆಗಳಲ್ಲಿ ಕಲ್ಯಾಣಿಗಳನ್ನು ಪುಷ್ಕರಿಣಿ, ತೀರ್ಥ, ಕುಂಡ, ಸರೋವರ ಎಂಬ ವಿವಿಧ ಹೆಸರುಗಳಿಂದ ಕೂಡ ಕರೆಯಲಾಗುತ್ತದೆ. ಹಿಂದೂ ದೇವಾಲಯಗಳಿಗೂ ಕಲ್ಯಾಣಿಗಳಿಗೂ ಒಂದು ವಿಶೇಷ ನಂಟು ಇದೆ ಎನ್ನಬಹುದು. ಕೆಲವು ಬದಿಗಳಲ್ಲಿ ಹಲವು ಮೆಟ್ಟಿಲುಗಳನ್ನು ಹೊಂದಿರುವ ಜಲಾಶಯಗಳು ಇವಾಗಿವೆ. ದೇವಾಲಯಗಳಲ್ಲಿ ಪ್ರಾರ್ಥನೆಗೆ ಮೊದಲು ಸ್ನಾನ ಮಾಡಲು ಇವುಗಳ ಬಳಕೆ ಮಾಡಲಾಗುತ್ತದೆ.
ಕಲ್ಯಾಣಿಗಳ ವಿನ್ಯಾಸ
thumb|ಹಂಪಿಯಲ್ಲಿರುವ ಕೃಷ್ಣ ಕಲ್ಯಾಣಿ ಪ್ರಾಚೀನ ಕಾಲದಿಂದಲೂ ಭಾರತದ ದೇವಾಲಯಗಳ ವಾಸ್ತುಶಿಲ್ಪದಲ್ಲಿ ನೀರಿನ ಸಂಗ್ರಹದ ವಿನ್ಯಾಸವು ಮಹತ್ವದ್ದಾಗಿದೆ. ವಿಶೇಷವಾಗಿ ಪಶ್ಚಿಮ ಭಾರತದಲ್ಲಿ ಬೇಸಿಗೆ ಮತ್ತು ಮಳೆಗಾಲಗಳು ಪರ್ಯಾಯವಾಗಿರುವದರಿಂದ ಕಲ್ಯಾಣಿಗಳ ಬಳಕೆ ಇಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ಕಲ್ಯಾಣಿಗಳ ವಿನ್ಯಾಸವು ಸ್ವತಃ ಒಂದು ಕಲಾ ಪ್ರಕಾರ. ಆಧುನಿಕ ನಗರವಾದ ಹಂಪಿಯನ್ನು ಸುತ್ತುವರೆದಿರುವ, ವಿಜಯನಗರ ಸಾಮ್ರಾಜ್ಯದ ರಾಜಧಾನಿಯಾದ, ವಿಜಯನಗರದ ಅವಶೇಷಗಳಲ್ಲಿರುವ ಜ್ಯಾಮಿತೀಯವಾಗಿ ಅದ್ಭುತವಾದ ಕೃಷ್ಣ ಕಲ್ಯಾಣಿಯು ಕಲ್ಯಾಣಿಗಳ ವಿನ್ಯಾಸದ ಕಲೆಗೆ ಒಂದು ಉದಾಹರಣೆಯಾಗಿದೆ.
ಉಲ್ಲೇಖಗಳು
ವರ್ಗ:ಜಲಾಶಯಗಳು ವರ್ಗ:ವಾಸ್ತುಶಾಸ್ತ್ರ
ಕರ್ನಾಟಕ ಅಗ್ನಿಶಾಮಕ ಮತ್ತು ತುರ್ತು ಸೇವೆಗಳು
ಕರ್ನಾಟಕ ಅಗ್ನಿಶಾಮಕ ಮತ್ತು ತುರ್ತು ಸೇವೆಗಳ ವಿಭಾಗವು ಕರ್ನಾಟಕ ಸರ್ಕಾರದ ಒಂದು ಇಲಾಖೆಯಾಗಿದ್ದು, ಇದು ಭಾರತದ ಕರ್ನಾಟಕದ ವಿಪತ್ತು ನಿರ್ವಹಣಾ ಸಂಸ್ಥೆಯಾಗಿದೆ.
ಹಿನ್ನೆಲೆ
right|thumb|300x300px| ಬೆಂಗಳೂರಿನಲ್ಲಿ ಅಗ್ನಿಶಾಮಕ ವಾಹನ ರಾಜ್ಯದ ಎಲ್ಲಾ ಕಟ್ಟಡಗಳು ಇಲಾಖೆಯಿಂದ ಅಗ್ನಿ ಸುರಕ್ಷತೆಗಾಗಿ ಅನುಸರಣೆ ಪ್ರಮಾಣಪತ್ರವನ್ನು ಪಡೆಯಬೇಕಾಗಿರುತ್ತದೆ. ತಮ್ಮ ಆವರಣದಲ್ಲಿ ಸರಿಯಾದ ಅಗ್ನಿಶಾಮಕ ಸಾಧನಗಳನ್ನು ಹೊಂದಿರದ ವಾಣಿಜ್ಯ ರಚನೆಗಳಿಗೆ ಪರವಾನಗಿ ಹಿಂಪಡೆಯಲು ಶಿಫಾರಸು ಮಾಡುವ ಹಕ್ಕು ಇಲಾಖೆಗೆ ಇದೆ.
ಇಲಾಖೆಯು 6,448 ಸಿಬ್ಬಂದಿಯನ್ನು ಮಂಜೂರು ಮಾಡಿದೆ.
2009 ರಲ್ಲಿ, ರಾಜ್ಯದ ಎಲ್ಲಾ ತಾಲ್ಲೂಕುಗಳಿಗೆ ಅಗ್ನಿಶಾಮಕ ಕೇಂದ್ರಗಳಿರಬೇಕು ಎಂದು ಸರ್ಕಾರ ಘೋಷಿಸಿತು. 2011 ರ ಹೊತ್ತಿಗೆ, ಇಲಾಖೆಯು ಕರ್ನಾಟಕದಾದ್ಯಂತ 168 ಅಗ್ನಿಶಾಮಕ ಕೇಂದ್ರಗಳನ್ನು ಹೊಂದಿತ್ತು, ಆದರೆ 31 ಹೆಚ್ಚಿನವುಗಳನ್ನು 2012 ರಲ್ಲಿ ಮಂಜೂರು ಮಾಡಲಾಗಿದೆ. 2011 ರಲ್ಲಿ ಇನ್ಫೋಸಿಸ್ 4.5 ಕೋಟಿ ವೆಚ್ಚದಲ್ಲಿ ಹೆಬ್ಬಾಳ, ಮೈಸೂರಿನಲ್ಲಿ 21417 m2 ವಿಸ್ತೀರ್ಣದ ಅಗ್ನಿಶಾಮಕ ಕೇಂದ್ರವನ್ನು ಇಲಾಖೆಗೆ ನಿರ್ಮಿಸಿ ಕೊಟ್ಟಿತು.
ಬೆಂಗಳೂರು, ಮಂಗಳೂರು, ಗುಲ್ಬರ್ಗಾ, ಮೈಸೂರು, ಮಂಡ್ಯ, ಚಾಮರಾಜ ನಗರ, ಮತ್ತು ಹಾಸನಗಳಲ್ಲಿ ಸುರಕ್ಷಾ ವಾಹನ‌ಗಳನ್ನು ಇಲಾಖೆ ಹೊಂದಿದೆ.
ಇಲಾಖೆಯು ಪಂಪರ್ ಅನ್ನು ಹೊಂದಿದೆ, ಇದನ್ನು ಡೆನ್ನಿಸ್ ಬ್ರದರ್ಸ್ ನಿರ್ಮಿಸಿದನು ಮತ್ತು 1925 ರಲ್ಲಿ ಹಿಂದಿನ ಮೈಸೂರು ಸಾಮ್ರಾಜ್ಯಕ್ಕೆ ಇಂಗ್ಲೆಂಡ್‌ನಿಂದ ತಲುಪಿಸಿದನು. ಫ್ಲೀಟ್‌ನಲ್ಲಿರುವ ಏಕೈಕ ಪೆಟ್ರೋಲ್ ಚಾಲಿತ ವಾಹನ ಇದಾಗಿದ್ದು, ಮೆರವಣಿಗೆಗಳು ಮತ್ತು ರ್ಯಾಲಿಗಳಲ್ಲಿ ಮಾತ್ರ ಇದನ್ನು ತರಲಾಗುತ್ತದೆ. ಬೆಂಗಳೂರಿನಲ್ಲಿ ಎತ್ತರದ ಕಟ್ಟಡಗಳ ಉನ್ನತ ಮಹಡಿಗಳನ್ನು ತಲುಪಲು ಇಲಾಖೆಯು ಬ್ರಾಂಟೊ ಸ್ಕೈಲಿಫ್ಟ್ ಅನ್ನು ಸಹ ಹೊಂದಿದೆ. ಇಲಾಖೆಯು ಹುಬ್ಲಿ ಮತ್ತು ಮಂಗಳೂರು ನಗರಗಳಲ್ಲಿ ಇದೇ ರೀತಿಯ ಸಾಧನಗಳನ್ನು ಹೊಂದಿದೆ. ಬೆಂಗಳೂರು ನಗರದಲ್ಲಿ ಕೆಲಸ ಮಾಡುವ ಅಗ್ನಿಶಾಮಕ ದಳದ ಕೊರತೆಯಿಂದಾಗಿ, ಭಾರಿ ಪ್ರಮಾಣದ ಬೆಂಕಿಯ ಸಂದರ್ಭದಲ್ಲಿ ಕಳುಹಿಸಲು ಇಲಾಖೆಯು ಎರಡು ಹೆಚ್ಚಿನ ಸಾಮರ್ಥ್ಯದ ನೀರಿನ ಟ್ಯಾಂಕರ್‌ಗಳನ್ನು ಸ್ವಾಧೀನಪಡಿಸಿಕೊಂಡಿದೆ.
2010 ರ ಮಂಗಳೂರು ವಾಯು ಅಪಘಾತದ ಸಂದರ್ಭದಲ್ಲಿ ಈ ಇಲಾಖೆಯು ರಕ್ಷಣಾ ಸಂಸ್ಥೆಗಳಲ್ಲಿ ಒಂದಾಗಿತ್ತು. left|thumb|300x300px| ಮಂಗಳೂರಿನಲ್ಲಿ ಅಗ್ನಿಶಾಮಕ ಕೇಂದ್ರ
ಟೀಕೆ
ಸ್ಟ್ಯಾಂಡರ್ಡ್ ಆಪರೇಟಿಂಗ್ ಕಾರ್ಯವಿಧಾನಗಳ ಕೊರತೆಯಿಂದಾಗಿ ತುರ್ತು ಸಂದರ್ಭಗಳನ್ನು ನಿಭಾಯಿಸಲು ಇಲಾಖೆ ಸಿದ್ಧವಾಗಿಲ್ಲ ಎಂದು ಭಾರತದ ಕಂಟ್ರೋಲರ್ ಮತ್ತು ಆಡಿಟರ್ ಜನರಲ್ ಬಿಡುಗಡೆ ಮಾಡಿದ ವರದಿಯಲ್ಲಿ ತಿಳಿಸಲಾಗಿದೆ.
ಬೆಂಗಳೂರು ನಗರದಲ್ಲಿ ಅಗ್ನಿಶಾಮಕ ದಳದ ಕೊರತೆಯಿಂದಾಗಿ ನೀರು ತುಂಬಲು ಇಲಾಖೆ ಬೆಂಗಳೂರು ನೀರು ಸರಬರಾಜು ಮತ್ತು ಒಳಚರಂಡಿ ಮಂಡಳಿಯ ಅಂತರ್ಜಲ ಜಲಾಶಯಗಳನ್ನು ಅವಲಂಬಿಸಿದೆ. 1980 ರ ದಶಕದಿಂದ 400 ಫೈರ್ ಹೈಡ್ರಾಂಟ್‌ಗಳು ಕಾಣೆಯಾಗಿವೆ ಎಂದು ವರದಿಯಾಗಿದೆ.
ಉಲ್ಲೇಖಗಳು
ವರ್ಗ:ಸರಕಾರದ ಯೋಜನೆಗಳು
ಶಿಕ್ಷಣ
ಸಾಮಾನ್ಯ ಅರ್ಥದಲ್ಲಿ ಶಿಕ್ಷಣ, ಎಂದರೆ ಜ್ಞಾನ, ಕೌಶಲ್ಯ ಮತ್ತು ಜನರು ಒಂದು ಗುಂಪಿನ ಪದ್ಧತಿ ಬೋಧನೆ, ತರಬೇತಿ ಅಥವಾ ಸಂಶೋಧನೆಯ ಮೂಲಕ ಮುಂದಿನ ಪೀಳಿಗೆಗೆ ವರ್ಗಾಯಿಸುವ ವ್ಯವಸ್ಥೆ. ಇದರಲ್ಲಿ ಕಲಿಕೆಯು ಒಂದು ರೂಪ. ಶಿಕ್ಷಣ ಆಗಾಗ್ಗೆ ಇತರರ ಮಾರ್ಗದರ್ಶನದಲ್ಲಿ ನಡೆಯುತ್ತದೆ. ಒಬ್ಬ ಯೋಚಿಸುತ್ತಾನೆ. ದಾರಿಯಲ್ಲಿ ಒಂದು ರೂಪುಗೊಳ್ಳುವಿಕೆಯು ಯಾವ ಪರಿಣಾಮವನ್ನು ಹೊoದಿದೆ ಎಂದು. ಯಾವುದೇ ಒಂದು ಅನುಭವ, ಭಾವನೆ ಅಥವಾ ಕೃತ್ಯಗಳನ್ನು ಶೈಕ್ಷಣಿಕವೆಂದು ಪರಿಗಣಿಸಬಹುದು. ಶಿಕ್ಷಣವು ಸಾಮಾನ್ಯವಾಗಿ ಪ್ರಿಸ್ಕೂಲ್, ಪ್ರಾಥಮಿಕ ಶಾಲೆ, ಸೆಕೆಂಡರಿ ಶಾಲೆ ಮತ್ತು ನಂತರ ಕಾಲೇಜು, ವಿಶ್ವವಿದ್ಯಾಲಯ ಅಥವಾ ಶಿಷ್ಯವೃತ್ತಿಯ ಎಂದು ಹಲವು ಹಂತಗಳಲ್ಲಿ ವಿಂಗಡಿಸಲಾಗಿದೆ. ಶಿಕ್ಷಣ/ವಿದ್ಯೆ ಕಲಿಸುವಾತನೆ ಶಿಕ್ಷಕ.
ಶಿಕ್ಷಣದ ಹಕ್ಕು
ಶಿಕ್ಷಣದ ಹಕ್ಕು ಕೆಲವೊoದು ಸರ್ಕಾರಗಳು ಗುರುತಿಸಿವೆ. ಜಾಗತಿಕ ಮಟ್ಟದಲ್ಲಿ ಆರ್ಥಿಕ ಯುನೈಟೆಡ್ ನೇಷನ್ಸ್ '೧೯೬೬ ಅಂತರರಾಷ್ಟ್ರೀಯ ಒಪ್ಪಂದ ಅನುಚ್ಛೇದ ೧೩, ಸಾಮಾಜಿಕ ಮತ್ತು ಸಾಂಸ್ಕೃತಿಕ ಹಕ್ಕುಗಳ ಶಿಕ್ಷಣ ಎಲ್ಲರನ್ನು ಪರಿಗಣಿಸುತ್ತದೆ. ಶಿಕ್ಷಣ ಪಡೆಯಲು ಕೆಲವು ವಯಸ್ಸಿನ ಮಕ್ಕಲಿಗೆ, ಶಾಲೆಯಲ್ಲಿ ಹಾಜರಾತಿ, ಹೆಚ್ಚಿನ ಸ್ಥಳಗಳಲ್ಲಿ ಕಡ್ಡಾಯ. ಆದರೂ ಸಾಮಾನ್ಯವಾಗಿ ಮತ್ತು ಪೋಷಕರು ಅಲ್ಪಸಂಖ್ಯಾತರ ಮನೆಯಲ್ಲೇ ಶಿಕ್ಷಣ ಕಲಿಕೆಯ ಮೂಲಕ ಆರಂಭವಾಗುತ್ತದೆ.
ಶೈಕ್ಷಣಿಕ ಯೋಜನ ಇಂಟರ್ನ್ಯಾಷನಲ್ ಇನ್ಸ್ಟಿಟ್ಯೂಟ್ ನಡೆಸಿದ ಅಧ್ಯಯನವು, ಶಿಕ್ಷಣ ಯೋಜನೆ ಮತ್ತು ನಿರ್ವಹಣೆಯ ಬಲವಾದ ವಿಭಾಗದಲ್ಲಿಯೂ ಇಡೀ ವ್ಯವಸ್ಥೆಯಲ್ಲಿ ಪ್ರಮುಖ ಮೇಲೆ ಪರಿಣಾಮ ಹೊoದಿವೆ ಎಂಬುದನ್ನು ಸೂಚಿಸುತ್ತದೆ. ವಯಸ್ಕರಿಗೆ ಅವರು ಮಾಸ್ಟರ್ ಮತ್ತು ಅಂತಿಮವಾಗಿ ಪಾಸ್ ಅಗತ್ಯದ ಜ್ಞಾನ ಮತ್ತು ಕೌಶಲ್ಯಗಳನ್ನು ತಮ್ಮ ಸಮಾಜದ ಯುವ ತರಬೇತಿ ಶಿಕ್ಷಣ ಆರಂಭಿಕ ಪೂರ್ವೇತಿಹಾಸದಿಂದ ಆರಂಭಿಸಿದರು.
ಪೂರ್ವ ಸಾಕ್ಷರ ಸಮಾಜದಲ್ಲಿ ಶಿಕ್ಷಣವನ್ನು ಮೌಖಿಕವಾಗಿ ಮತ್ತು ಅನುಕರಣೆ ಮೂಲಕ ಸಾಧಿಸಲಾಯಿತು. ಕಥೆ ಹೇಳುವ ಮೂಲಕ ಮುಂದಿನ ಪೀಳಿಗೆಗೆ ಅದು ಮುಂದುವರೆಯಿತು. ಸಂಸ್ಕೃತಿಗಳು ಸುಲಭವಾಗಿ ಅನುಕರಣೆ, ಅಭಿವೃದ್ಧಿಗೆ ಸಹಕರಿಸುತ್ತವೆ. ಫಾರ್ಮಲ್ ಎಂಬುವವನು ಮಕ್ಕಳನ್ನು ಮೀರಿ ತಮ್ಮ ಜ್ಞಾನವನ್ನು ವಿಸ್ತರಿಸಲು ಶುರು ಮಾಡಿದ.
ಪಾಶ್ಚಾತ್ಯರಲ್ಲಿ ಶಿಕ್ಷಣದ ಮಹತ್ವ
ಶಾಲೆಗಳು, ಮಧ್ಯಕಾಲೀನ ಸಾಮ್ರಾಜ್ಯದ ಸಮಯದಲ್ಲಿ, ಈಜಿಪ್ಟ್ ದೇಶದಲ್ಲಿ ಅಸ್ತಿತ್ವದಲ್ಲಿದ್ದವು. ೧೦೮೮ರಲ್ಲಿ ಸ್ಥಾಪಿಸಲಾದ ಬೊಲೊಗ್ನಾ ವಿಶ್ವವಿದ್ಯಾಲಯವು ಪ್ರಸಿದ್ದವಾದುದಾಗಿದೆ. ಪ್ಲೇಟೋ ಅಥೆನ್ಸ್ ನಲ್ಲಿ ಅಕಾಡೆಮಿ ಯುರೋಪ್ ನಲ್ಲಿ ಉನ್ನತ ಶಿಕ್ಷಣದ ಮೊದಲ ಇನ್ಸ್ಟಿಟ್ಯೂಶನ್ ಸ್ಥಾಪಿಸಿದ್ದರು. ಈಜಿಪ್ಟ್ ನ ಅಲೆಕ್ಸಾಂಡ್ರಿಯ ನಗರದಲ್ಲಿ ೩೩೦ BC ಯಲ್ಲಿ ಸ್ಥಾಪಿಸಲಾಯಿತು. ಪ್ರಾಚೀನ ಗ್ರೀಸ್ ನ ಬೌದ್ಧಿಕ ತೊಟ್ಟಿಲು ಅಥೆನ್ಸ್ ನ ಉತ್ತರಾಧಿಕಾರಿ ಆಯಿತು.
ಇಲ್ಲಿ ಗಣಿತಜ್ಞ ಯೂಕ್ಲಿಡ್ನ ಮತ್ತು ಅಂಗರಚನಾ ; ಅಲೆಕ್ಸಾಂಡ್ರಿಯಾ ಗ್ರಂಥಾಲಯವು ನಿರ್ಮಿಸಿದ ಮತ್ತು ಗ್ರೀಕ್ ಒಳಗೆ ಹೀಬ್ರೂ ಬೈಬಲ್ ಅನುವಾದ. ಯುರೋಪಿಯನ್ ನಾಗರೀಕತೆಗಳಲ್ಲಿ ಕ್ರಿ.ಶ. ೪೭೬ ರಲ್ಲಿ ರೋಮ್ ಪತನದ ನಂತರ ಸಾಕ್ಷರತೆ ಮತ್ತು ಸಂಸ್ಥೆಯ ಒಂದು ವೈಫಲ್ಯವನ್ನು ಅನುಭವಿಸಿತು.
ಚೀನಾ ಕನ್ಫ್ಯೂಷಿಯಸ್ ( ೫೫೧-೪೭೯) ರಾಜ್ಯ ಅವರ ಶೈಕ್ಷಣಿಕ ಮೇಲ್ನೋಟ ಆಫ್ ಚೀನಾ ಸಮಾಜಗಳು ಮತ್ತು ಕೊರಿಯಾ, ಜಪಾನ್ ಮತ್ತು ವಿಯೆಟ್ನಾಂ ಮುಂತಾದ ನೆರೆಯ ಪ್ರಭಾವಿಸಿತು. ಚೀನಾ ದೇಶವು ಅತ್ಯಂತ ಪ್ರಭಾವಿ ಪ್ರಾಚೀನ ತತ್ವಜ್ಞಾನಿ ಆಗಿತ್ತು. ಆಧುನಿಕ ಯುಗಕ್ಕೆ ಪೂರ್ವ ಏಷ್ಯಾದಲ್ಲಿ ಶಿಕ್ಷಣ ಪ್ರಭಾವ ಮುಂದುವರಿಯಿತು.
ರೋಮ್ ಪತನದ ನಂತರ, ಕ್ಯಾಥೋಲಿಕ್ ಚರ್ಚ್ ಪಶ್ಚಿಮ ಯುರೋಪ್ ಸಾಕ್ಷರ ವಿದ್ಯಾರ್ಥಿವೇತನವು ಏಕೈಕ ಆಸರೆ ಆಯಿತು. ಚರ್ಚ್ ಮುಂದುವರಿದ ಶಿಕ್ಷಣ ಕೇoದ್ರಗಳು, ಎಂದು ಆರಂಭದಲ್ಲಿ ಮಧ್ಯಯುಗದ ಕ್ಯಾಥೆಡ್ರಲ್ ಶಾಲೆಗಳನ್ನು ಸ್ಥಾಪಿಸಲಾಯಿತು. ಮಧ್ಯಕಾಲೀನ ವಿಶ್ವವಿದ್ಯಾನಿಲಯಗಳ ಮತ್ತು ಯುರೋಪಿನ ಆಧುನಿಕ ವಿಶ್ವವಿದ್ಯಾನಿಲಯಗಳ ಅನೇಕ forebears ವಿಕಸನಗೊoಡಿತು. ಮಧ್ಯಯುಗೀನ ಕೊನೆಯ ಹಂತದಲ್ಲಿ, ಚಾರ್ಟ್ರೆಸ್ ಅವರಿಂದ ಕ್ಯಾಥೆಡ್ರಲ್ ಪ್ರಸಿದ್ಧ ಮತ್ತು ಪ್ರಭಾವಶಾಲಿ ಚಾರ್ಟ್ರೆಸ್ಅವರಿಂದ ಕ್ಯಾಥೆಡ್ರಲ್ ಕಾರ್ಯಾಚರಣೆ.
ಪಾಶ್ಚಾತ್ಯ ಕ್ರಿಸ್ಚಿಯನ್ ಮಧ್ಯಯುಗೀನ ವಿಶ್ವವಿದ್ಯಾಲಯಗಳ ಎಲ್ಲ ಪಶ್ಚಿಮ ಯೂರೋಪ್ ಅಡ್ಡಲಾಗಿ ಚೆನ್ನಾಗಿ ಸಮಗ್ರ ಮಾಡಲಾಯಿತು. ವಿಚಾರಣೆ ಸ್ವಾತಂತ್ರ್ಯ ಪ್ರೋತ್ಸಾಹ ಮತ್ತು ನೇಪಲ್ಸ್ ವಿಶ್ವವಿದ್ಯಾಲಯದ ಥಾಮಸ್ ಅಕ್ವಿನಾಸ್ ಆಕ್ಸ್ಫರ್ಡ್ ವಿಶ್ವವಿದ್ಯಾನಿಲಯದ ರಾಬರ್ಟ್ ಗ್ರಾಸ್ಸೆಟೆಸ್ಟೆ, ಸೇರಿದಂತೆ ಉತ್ತಮ ವಿದ್ವಾಂಸರು ಮತ್ತು ನೈಸರ್ಗಿಕ ತತ್ವಶಾಸ್ತ್ರಜ್ಞರು ವೈವಿಧ್ಯಮಯ, ನಿರ್ಮಾಣ ವೈಜ್ಞಾನಿಕ ಪ್ರಯೋಗ ಕ್ರಮಬದ್ಧವಾದ ವಿಧಾನವನ್ನು ಆರಂಭಿಕ ವರ್ಣನೆ ಮತ್ತು ಸೇoಟ್ ಆಲ್ಬರ್ಟ್ ಗ್ರೇಟ್, ಜೈವಿಕ ಕ್ಷೇತ್ರದಲ್ಲಿ ಸಂಶೋಧನೆ ಒಂದು ಪ್ರವರ್ತಕ ವಿಶ್ವವಿದ್ಯಾಲಯದ ಹಳೆಯ ನಿರಂತರವಾಗಿ ಕಾರ್ಯ ವಿಶ್ವವಿದ್ಯಾಲಯ ಪರಿಗಣಿಸಲಾಗಿದೆ.
ಬೇರೆಡೆ ಮಧ್ಯಯುಗದಲ್ಲಿ ಇಸ್ಲಾಮಿಕ್ ವಿಜ್ಞಾನ ಮತ್ತು ಗಣಿತದ ಪೂರ್ವದಲ್ಲಿ ಸಿಂಧೂ ಮತ್ತು ರಾಜವಂಶದ ಮತ್ತು ದಕ್ಷಿಣದಲ್ಲಿ ಮಾಲಿ ಸಾಮ್ರಾಜ್ಯದ ಪಶ್ಚಿಮದಲ್ಲಿ ಐಬೀರಿಯನ್ ಪೆನಿನ್ಸುಲಾ ವಿಸ್ತರಿಸುವ ಮಧ್ಯಮ ಈಸ್ಟ್ ಅಡ್ಡಲಾಗಿ ಸ್ಥಾಪಿಸಲಾಯಿತು ಇಸ್ಲಾಮಿಕ್ ಕ್ಯಾಲಿಫೇಟ್ ಏಳಿಗೆ.
ಯೂರೋಪ್ ನಲ್ಲಿ ನವೋದಯ ಪ್ರಾಚೀನ ಗ್ರೀಕ್ ಮತ್ತು ರೋಮನ್ ನಾಗರೀಕತೆಗಳು ವೈಜ್ಞಾನಿಕ ಮತ್ತು ಬೌದ್ಧಿಕ ವಿಚಾರಣೆಯ ಮತ್ತು ಮೆಚ್ಚುಗೆ ಹೊಸತನವನ್ನು ಕೊಟ್ಟಿತು. ೧೪೫೦ರ ಸುಮಾರು ಜೊಹಾನ್ಸ್ ಗುಟೆನ್ಬರ್ಗ್ ಸಾಹಿತ್ಯ ಕೃತಿಗಳಲ್ಲಿ ಹೆಚ್ಚು ತಕ್ಷಣವೇ ಹರಡಲು ಅವಕಾಶ ಕಲ್ಪಿಸಿತು. ಇದು ಮುದ್ರಣ ಅಭಿವೃದ್ಧಿ ಎಂಪೈರ್ಸ್ ಆಫ್ ಯುರೋಪಿಯನ್ ವಯಸ್ಸು ತತ್ವದ ಶಿಕ್ಷಣ ಯುರೋಪಿಯನ್ ಆಲೋಚನೆಗಳಲ್ಲಿ ಕಂಡಿತು. ಧರ್ಮ, ಕಲೆ ಮತ್ತು ವಿಜ್ಞಾನ ಜಗತ್ತಿನಾದ್ಯಂತ ಹರಡಿತು.
ಮಿಷನರೀಸ್ ಮತ್ತು ವಿದ್ವಾಂಸರು ಇತರ ನಾಗರೀಕತೆಗಳ ಹೊಸ ವಿಚಾರ ಗಳನ್ನು ಮರಳಿ ತಂದ - ಕ್ರೈಸ್ತ ಚೀನಾ ಚೀನೀ ಪಂಡಿತರನ್ನು ಯೂಕ್ಲಿಡ್ನ ಅಂಶಗಳಲ್ಲಿ ಹಾಗೆ ಯುರೋಪ್ ಕೃತಿಗಳು ಅನುವಾದ ಚೀನಾ ಮತ್ತು ಯೂರೋಪ್ ನಡುವೆ ಜ್ಞಾನದ ಪ್ರಸರಣ, ವಿಜ್ಞಾನ ಮತ್ತು ಸಂಸ್ಕೃತಿಯಲ್ಲಿ ಒಂದು ಗಣನೀಯ ಪಾತ್ರವನ್ನು ವಹಿಸಿದ ಕಾರ್ಯಗಳನ್ನು ಮತ್ತು ಮಾಹಿತಿ ಯುರೋಪಿಯನ್ ಪ್ರೇಕ್ಷಕರಿಗೆ ಕನ್ಫ್ಯೂಷಿಯಸ್ ಆಲೋಚನೆಗಳು. ಜ್ಞಾನೋದಯ ಯುರೋಪ್ ನಲ್ಲಿ ಹೆಚ್ಚು ಜಾತ್ಯತೀತ ಶೈಕ್ಷಣಿಕ ಮೇಲ್ನೋಟ ಕಾಣಿಸಿ ಕೊoಡಿತು.
ಭಾರತದಲ್ಲಿ ಶಿಕ್ಷಣ ವ್ಯವಸ್ಥೆ
ಭಾರತದಲ್ಲಿ ಆದಿಕಾಲದಿಂದಲು ನಡೆದುಕೊಂಡು ಬಂದ ಗುರುಕುಲ ಶಿಕ್ಷಣ ವ್ಯವಸ್ಥೆಯು ಜಗತ್ತಿನ ಅತ್ಯಂತ ಪುರಾತನ ಶಿಕ್ಷಣ ವ್ಯವಸ್ಥೆಯಾಗಿದೆ. ಅಲ್ಲಿ ಆಳವಾಗಿ ಒಂದೆ ವಿಚಾರದ ಬಗ್ಗೆ ಕುರಿತು ಅಧ್ಯಯನ ನಡೆಯುತ್ತಿತ್ತು. ಉದಾಹರಣೆಗೆ, ವೇದ, ಉಪನಿಷತ್,ಆಯುರ್ವೇದ, ಯುದ್ದಕಲೆ, ಚಿತ್ರಕಲೆ, ಸಂಗೀತ, ಗಣಿತಶಾಸ್ತ್ರ,ಅರ್ಥಶಾಸ್ತ್ರ,ಯೋಗ ಇಂಥ ವಿಷಯಗಳ ಬಗ್ಗೆ ಅಧ್ಯಯನಗಳು ಜರುಗಿ ವಿದ್ಯಾವಂತರಿಗಿಂತ ಹೆಚ್ಚಾಗಿ ಜ್ಞಾನವಂತರು, ಸುಶಿಕ್ಷಿತರು ಇದ್ದರು. ಭಾರತಕ್ಕೆ ಬ್ರೀಟಿಷರ ಆಗಮನದಿಂದ ನಮ್ಮ ಗುರುಕುಲ ಮಾದರಿಯಿಂದ ಶಾಲೆಯ ಮಾದರಿಯನ್ನು ಪಡೆಯಿತು. ಲಾರ್ಡ್ ಮೆಕಾಲೆಯು ಭಾರತೀಯ ಶಿಕ್ಷಣದಲ್ಲಿ ಬದಲಾವಣೆ ತಂದು ಕೇವಲ ಬ್ರಾಹ್ಮಣ ಕ್ಷತ್ರಿಯ ಪುರುಷರಿಗೆ ಮೀಸಲಿದ್ದ ಶಿಕ್ಷಣವನ್ನು (ವರ್ಣಾಶ್ರಮ ವ್ಯವಸ್ಥೆಯಲ್ಲಿ) ಎಲ್ಲಾ ಭಾರತೀಯರಿಗೂ ಜಾತಿ, ಲಿಂಗ, ಬಣ್ಷ ಭೇದವಿಲ್ಲದೆ ಶಿಕ್ಷಣವನ್ನು ಪಡೆಯಲು ಅನುವು ಮಾಡಿಕೊಟ್ಟನು. ಒಂದನೇ ತರಗತಿಯಿಂದ ೧೦ ನೇ ತರಗತಿಯವರೆಗೆ ಭಾರತ ಸರ್ಕಾರವು ಉಚಿತವಾಗಿ ಶಿಕ್ಷಣವನ್ನು ನೀಡಿ, ಅದನ್ನು ಶಿಕ್ಷಣವನ್ನು ಪಡೆಯುವ ಹಕ್ಕನ್ನಾಗಿ ಮಾಡಿದೆ.
ಅಭಿವೃದ್ಧಿಶೀಲ ವಿಶ್ವದಲ್ಲಿ ೧೯೦೯ ರಿಂದ ಶಾಲೆಗೆ ಹೋಗುವ ಮಕ್ಕಳ ಅನುಪಾತ ಹೆಚ್ಚಾಗಿದೆ. ಮೊದಲು, ಹುಡುಗರು ಅಲ್ಪಸಂಖ್ಯಾತ ಶಾಲೆಗೆ ಹೋಗುತ್ತಿದ್ದರು. ೨೧ ನೇ ಶತಮಾನದ ಆರಂಭದ ಹೊತ್ತಿಗೆ ವಿಶ್ವದ ಬಹುತೇಕ ವಲಯಗಳಲ್ಲಿ 73 ಮಿಲಿಯನ್ ಮಕ್ಕಳು, ಪ್ರಾಥಮಿಕ ಶಾಲೆಗೆ ಹೋಗಲಿಲ್ಲ. ಬಡವರಲ್ಲಿ ಹೆಚ್ಚಾಗಿ ಹೆಣ್ಣು ಮಕ್ಕಳು ಇದ್ದಾರೆ. ೨೦೦ಕಿಂತ ಹೆಚ್ಚು ಮಿಲಿಯನ್ ಮಕ್ಕಳು, ಮಾಧ್ಯಮಿಕ ಶಾಲೆಗೆ ಹೋಗಲಿಲ್ಲ. ಆದರೂ, ಕಳೆದ ದಶಕದಲ್ಲಿ ಸಾರ್ವತ್ರಿಕ ಪ್ರಾಥಮಿಕ ಶಿಕ್ಷಣ ಮಾಡಲಾಗಿದೆ. ಇದು ಪ್ರಗತಿಯ ಕಡೆಗೆ ಕೊಂದೊಯ್ಯುವ ಎಂಟು ಅಂತಾರಾಷ್ಟ್ರೀಯ ಸಹಸ್ರಮಾನ ಅಭಿವೃದ್ಧಿ ಗುರಿಗಳಲ್ಲಿ ಒಂದಾಗಿದೆ. ನಿರೀಕ್ಷಿತ ದಾನಿಗಳಿಂದ ದತ್ತಿ ನಿಧಿ ನೆರವು, ನಿರ್ದಿಷ್ಟವಾಗಿ ನಿರಂತರ ಸಮಸ್ಯೆಯಾಗಿದೆ.
ಅಂತರರಾಷ್ಟ್ರೀಕರಣ
ಪ್ರತಿಯೊoದು ದೇಶವು ಈಗ ಸಾರ್ವತ್ರಿಕ ಪ್ರಾಥಮಿಕ ಶಿಕ್ಷಣ ಹೊoದಿದೆ. ಸಾಮ್ಯತೆ - ವ್ಯವಸ್ಥೆಗಳಲ್ಲಿ ಅಥವಾ ಆಲೋಚನೆಗಳಲ್ಲಿ - ಶಾಲೆಗಳು ಅಂತಾರಾಷ್ಟ್ರೀಯವಾಗಿ ಹಂಚಿಕೊಳ್ಳುವ ಅಂತರಾಷ್ಟ್ರೀಯ ವಿದ್ಯಾರ್ಥಿ ವಿನಿಮಯ ಹೆಚ್ಚಳಕ್ಕೆ ಕಾರಣವಾಯಿತು. ಯುರೋಪಿಯನ್ ಸಾಕ್ರಟೀಸ್ - ಎರಾಸ್ಮಸ್ ಕಾರ್ಯಕ್ರಮದಲ್ಲಿ ಯುರೋಪಿನ ವಿಶ್ವವಿದ್ಯಾನಿಲಯಗಳ ಅಡ್ಡಲಾಗಿ ವಿನಿಮಯ ಸುಗಮಗೊಳಿಸುತ್ತದೆ. ಸೊರೊಸ್ ಫೌಂಡೇಷನ್ ಮಧ್ಯ ಏಷ್ಯಾ ಮತ್ತು ಪೂರ್ವ ಯುರೋಪ್ ವಿದ್ಯಾರ್ಥಿಗಳಿಗೆ ಅನೇಕ ಅವಕಾಶಗಳನ್ನು ಒದಗಿಸುತ್ತದೆ.
ಇಂತಹ ಅಂತಾರಾಷ್ಟ್ರೀಯ ಬ್ಯಕೆಲೌರಿಯೇಟ್ ಎಂದು ಪ್ರೋಗ್ರಾಂಗಳು ಶಿಕ್ಷಣ ಅಂತರರಾಷ್ಟ್ರೀಕರಣ ಕೊಡುಗೆ. ಅಮೆರಿಕನ್ ವಿಶ್ವವಿದ್ಯಾಲಯಗಳ ನೇತೃತ್ವದ ಆನ್ಲೈನ್ ಜಾಗತಿಕ ಕ್ಯಾಂಪಸ್. ನಿಜವಾದ ತರಗತಿಗಳು ಅವಧಿಯಲ್ಲಿ ದಾಖಲಾದ ವರ್ಗ ವಸ್ತುಗಳನ್ನು ಮತ್ತು ಉಪನ್ಯಾಸ ಕಡತ ಗಳನ್ನು ಉಚಿತ ಪ್ರವೇಶವನ್ನು ನೀಡುತ್ತದೆ. ಅಭಿವೃದ್ಧಿಶೀಲ ರಾಷ್ಟ್ರಗಳಲ್ಲಿ ಶಿಕ್ಷಣ ಮತ್ತು ತಂತ್ರಜ್ಞಾನ ಒಎಲ್ಪಿಸಿ ಲ್ಯಾಪ್ಟಾಪ್ ಹೈಟಿ ಮಕ್ಕಳಿಗೆ ಪರಿಚಯಿಸಿದ
ತಂತ್ರಜ್ಞಾನ ಬಡ ಪ್ರದೇಶಗಳಲ್ಲಿ ವಾಸಿಸುವ ಮತ್ತು ಅಭಿವೃದ್ಧಿಶೀಲ ದೇಶಗಳಲ್ಲಿ ಜನರಿಗೆ ಶಿಕ್ಷಣ ಪ್ರವೇಶ ಸುಧಾರಣೆ ಹೆಚ್ಚೆಚ್ಚು ಪ್ರಮುಖ ಪಾತ್ರವಹಿಸುತ್ತದೆ. ಉದಾಹರಣೆಗೆ ಮಕ್ಕಳ ಯೋಜನೆಯನ್ನು ಪ್ರತಿ ಒಂದು ಲ್ಯಾಪ್ಟಾಪ್ ಪ್ರತಿಕೂಲತೆಯ ಶೈಕ್ಷಣಿಕ ವಸ್ತುಗಳನ್ನು ನಿಲುಕಿಸಿಕೊಳ್ಳಬಹುದು ಮೂಲಕ ಮೂಲಸೌಲಭ್ಯಗಳ ಒದಗಿಸುವ ಮೀಸಲಾಗಿರುವ ಧರ್ಮಾರ್ಥ ಇವೆ.
ಒಎಲ್ಪಿಸಿ ಅಡಿಪಾಯ, ಹಲವಾರು ಪ್ರಮುಖ ನಿಗಮಗಳಿಗೆ ಬೆಂಬಲಿಸಿದರು ಮೀಡಿಯಾ ಲ್ಯಾಬ್ ಔಟ್ ಗುಂಪು ಮತ್ತು, ಶೈಕ್ಷಣಿಕ ತಂತ್ರಾಂಶ ತಲುಪಿಸುವ ೧೦೦ ಲ್ಯಾಪ್ಟಾಪ್ ಅಭಿವೃದ್ಧಿ ಹೇಳಿಕೆ ಮಿಷನ್ ಹೊoದಿದೆ. ಲ್ಯಾಪ್ ೨೦೦೮ ವ್ಯಾಪಕವಾಗಿ ಲಭ್ಯವಿರುವಂತೆ. ಅವರು ವೆಚ್ಚದಲ್ಲಿ ಮಾರಾಟ ಅಥವಾ ದೇಣಿಗೆ ಆಧಾರಿತ ವಿದೇಶ ನೀಡಲಾಗುತ್ತದೆ.
ಆಫ್ರಿಕಾದಲ್ಲಿ, ಆಫ್ರಿಕಾದ ಅಭಿವೃದ್ಧಿಗೆ ಹೊಸ ಪಾಲುಗಾರಿಕೆ ೧೦ ವರ್ಷಗಳಲ್ಲಿ ವಸ್ತುಗಳನ್ನು ಮತ್ತು ಅಂತರಜಾಲ ಕಲಿಕೆಯ ಕಂಪ್ಯೂಟರ್ ಸಾಧನದೊoದಿಗೆ ಎಲ್ಲಾ ೬೦೦,೦೦೦ ಪ್ರಾಥಮಿಕ ಮತ್ತು ಪ್ರೌಢಶಾಲೆಗಳು ಒದಗಿಸಲು "ಇ ಶಾಲಾ ಪ್ರೋಗ್ರಾಂ " ಪ್ರಾರಂಭಿಸಿದೆ. ಒಂದು ಇಂಟರ್ನ್ಯಾಷನಲ್ ಡೆವಲಪ್ಮೆಂಟ್ ಏಜನ್ಸಿ ಯೋಜನೆಯ ಎಂಬ ಮಾಜಿ ಅಮೆರಿಕನ್ ಅಧ್ಯಕ್ಷ ಬಿಲ್ ಕ್ಲಿಂಟನ್ ಬೆಂಬಲ ಪ್ರಾರಂಭವಾಯಿತು. ಸಾಮಾಜಿಕ ಅಭಿವೃದ್ಧಿ ವಿಷಯಗಳ ಬಗ್ಗೆ ವ್ಯಕ್ತಿಗಳು ಸಹಕಾರ ಅವಕಾಶ ಇಂಟರ್ನೆಟ್ ಬಳಸುತ್ತದೆ.
ಭಾರತ ತನ್ನ ವಿದ್ಯಾರ್ಥಿಗಳು ನೇರವಾಗಿ ದೂರ ಶಿಕ್ಷಣ ನೀಡಲು ಭೂಮಿ ಮೂಲದ ದೂರವಾಣಿ ಮತ್ತು ಇಂಟರ್ನೆಟ್ ಮೂಲಭೂತ ಬೈಪಾಸ್ ಎಂದು ತಂತ್ರಜ್ಞಾನಗಳನ್ನು ಅಭಿವೃದ್ಧಿ ಪಡಿಸುತ್ತಿದೆ. ೨೦೦೪ ರಲ್ಲಿ, ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆ ಸಂಪರ್ಕ ಉಪಗ್ರಹದ ಒಂದು ಬಹಳ ಕಡಿಮೆ ವೆಚ್ಚದಲ್ಲಿ ದೇಶದ ಜನಸಂಖ್ಯೆಯ ಹೆಚ್ಚು ತಲುಪಬಹುದು. ಶೈಕ್ಷಣಿಕ ವಸ್ತುಗಳನ್ನು ಒದಗಿಸುವ ವ್ಯವಸ್ಥೆಯು ಶುರುವಾಗಬಹುದು.
ವರ್ಗ:ಶಿಕ್ಷಣ
ಥೋಳ್ ಸರೋವರ
ಥೋಳ್ ಸರೋವರವು ಭಾರತದ ಗುಜರಾತ್ ರಾಜ್ಯದ ಮೆಹ್ಸಾನಾ ಜಿಲ್ಲೆಯ ಕಡಿಯಲ್ಲಿರುವ ಥೋಳ್ ಗ್ರಾಮದ ಬಳಿ ಇರುವ ಕೃತಕ ಸರೋವರವಾಗಿದೆ. ಇದನ್ನು ೧೯೧೨ ರಲ್ಲಿ ನೀರಾವರಿ ತೊಟ್ಟಿಯಾಗಿ ನಿರ್ಮಿಸಲಾಯಿತು. ಇದು ಜೌಗು ಪ್ರದೇಶಗಳಿಂದ ಆವೃತವಾದ ಶುದ್ಧ ನೀರಿನ ಸರೋವರವಾಗಿದೆ. ಇದನ್ನು ೧೯೮೮ ರಲ್ಲಿ ಥೋಳ್ ಪಕ್ಷಿಧಾಮ ಎಂದು ಘೋಷಿಸಲಾಯಿತು. ಇದು ೧೫೦ ಜಾತಿಯ ಪಕ್ಷಿಗಳಿಗೆ ಆವಾಸಸ್ಥಾನವಾಗಿದೆ. ಅದರಲ್ಲಿ ಸುಮಾರು ಶೇಕಡಾ ೬೦ ರಷ್ಟು ಜಲಪಕ್ಷಿಗಳಿವೆ. ಅನೇಕ ವಲಸೆ ಹಕ್ಕಿಗಳು ಸರೋವರ ಮತ್ತು ಅದರ ಪರಿಧಿಯಲ್ಲಿ ಗೂಡು ಮತ್ತು ಸಂತಾನೋತ್ಪತ್ತಿ ಮಾಡುತ್ತವೆ. ಅಭಯಾರಣ್ಯದಲ್ಲಿ ದಾಖಲಾದ ಎರಡು ಪ್ರಮುಖ ಜಾತಿಯ ಪಕ್ಷಿಗಳೆಂದರೆ ಫ್ಲೆಮಿಂಗೊಗಳು ಮತ್ತು ಸಾರಸ್ ಕ್ರೇನ್ ( ಗ್ರಸ್ ಆಂಟಿಗೋನ್ ). ಅಭಯಾರಣ್ಯವನ್ನು ೧೯೮೬ (೧೯೮೬ ರ ೨೯) ರ ಪರಿಸರ (ಸಂರಕ್ಷಣೆ) ಕಾಯಿದೆಗೆ ಅನುಗುಣವಾಗಿ ಪರಿಸರ - ಸೂಕ್ಷ್ಮ ವಲಯ ಎಂದು ಘೋಷಿಸಲು ಪ್ರಸ್ತಾಪಿಸಲಾಗಿದೆ. ಇದಕ್ಕಾಗಿ ಕರಡು ಅಧಿಸೂಚನೆಯನ್ನು ಸಿದ್ಧಪಡಿಸಲಾಗಿದೆ.
ನಕ್ಷೆ
ಈ ಪ್ರದೇಶದ ಹವಾಮಾನವು ಮೂರು ಋತುಗಳನ್ನು ಒಳಗೊಂಡಿದೆ: ಚಳಿಗಾಲ, ಬೇಸಿಗೆ ಮತ್ತು ಮಾನ್ಸೂನ್. ಸರೋವರದ ಜಲಾನಯನದಲ್ಲಿ ಸರಾಸರಿ ವಾರ್ಷಿಕ ಮಳೆಯು ೬೦೦ ಮಿಲಿಮೀಟರ್‌ಗಳು (೨೪ ಇಂಚು) ಅಂದರೆ ಕನಿಷ್ಠ ೧೦೦ ಮಿಲಿಮೀಟರ್‌ಗಳು (೩.೯ ಇಂಚು) ಮತ್ತು ಗರಿಷ್ಠ ೮೦೦ ಮಿಲಿಮೀಟರ್‌ಗಳು (೩೧ ಇಂಚು). ಪ್ರದೇಶದಲ್ಲಿ ದಾಖಲಾದ ಗರಿಷ್ಠ ಮತ್ತು ಕನಿಷ್ಠ ತಾಪಮಾನಗಳು ೪೩ °ಸೆಲ್ಸಿಯಸ್ (೧೦೯ °ಫ್ಯಾರನ್‌ಹೀಟ್) ಮತ್ತು ೮ °ಸೆಲ್ಸಿಯಸ್ (೪೬ °ಫ್ಯಾರನ್‌ಹೀಟ್).
ಸರೋವರವು ಕಲೋಲ್‌ನಿಂದ ೨೦ ಕಿಲೋಮೀಟರ್ (೧೨ ಮೈಲಿ) ಮತ್ತು ಅಹಮದಾಬಾದ್‌ನ ವಾಯುವ್ಯಕ್ಕೆ ೪೦ ಕಿಲೋಮೀಟರ್ (೨೫ ಮೈಲಿ) ದೂರದಲ್ಲಿರುವ ಥೋಳ್ ಗ್ರಾಮದ ಬಳಿ ಇದೆ. ಅಲ್ಲದೇ ಮೆಹ್ಸಾನಾ ಜಿಲ್ಲೆಯ ಮೆಹ್ಸಾನಾದಿಂದ ೭೫ ಕಿಲೋಮೀಟರ್ (೪೭ ಮೈಲಿ) ದೂರದಲ್ಲಿದೆ.
ಇತಿಹಾಸ
right|thumb| ಥೋಳ್ ಸರೋವರ ಈ ಕೆರೆಯನ್ನು ಆರಂಭದಲ್ಲಿ ೧೯೧೨ ರಲ್ಲಿ ಗಾಯಕ್ವಾಡ್ ಆಡಳಿತವು ರೈತರಿಗೆ ನೀರಾವರಿ ಸೌಲಭ್ಯಗಳನ್ನು ಒದಗಿಸಲು ಟ್ಯಾಂಕ್ ಆಗಿ ನಿರ್ಮಿಸಲಾಯಿತು. ಇದು ಸರೋವರದ ನೀರಿನ ಬಳಕೆದಾರರ ಹಕ್ಕುಗಳನ್ನು ಸ್ಥಾಪಿಸಿತು. ಸರೋವರದ ಕಾರ್ಯಾಚರಣೆ ಮತ್ತು ನಿರ್ವಹಣೆಯು ಗುಜರಾತ್ ಸರ್ಕಾರದ ಅರಣ್ಯ ಮತ್ತು ನೀರಾವರಿ ಇಲಾಖೆಗಳ ಉಭಯ ನಿಯಂತ್ರಣದಲ್ಲಿದೆ.
ವೈಶಿಷ್ಟ್ಯಗಳು
ಸರೋವರವು ೮೪ ಮಿಲಿಯನ್ ಕ್ಯೂಬಿಕ್ ಮೀಟರ್ (೩.೦×೧೦೯ ಕ್ಯೂ ಅಡಿ) ಸಂಗ್ರಹ ಸಾಮರ್ಥ್ಯವನ್ನು ಹೊಂದಿದೆ. ಇದರ ನೀರು ೬೯೯ ಹೆಕ್ಟೇರ್ (೧,೭೩೦ ಎಕರೆ) ಪ್ರದೇಶದಷ್ಟು ಹರಡಿದೆ. ಸರೋವರದ ದಡದ ಉದ್ದ ೫.೬೨ ಕಿಲೋಮೀಟರ್ (೩.೪೯ ಮೈಲಿ) ಇದೆ ಮತ್ತು ನೀರಿನ ಆಳವೂ ಕಡಿಮೆಯಿದೆ.
ಥೋಳ್ ವನ್ಯಜೀವಿ ಅಭಯಾರಣ್ಯ
thumb| ಎರಡೂ ಥೋಳ್ ಸರೋವರಗಳ ನಕ್ಷೆ. ಥೋಳ್ ವನ್ಯಜೀವಿ ಅಭಯಾರಣ್ಯವು ಅಹಮದಾಬಾದ್‌ನ ವಾಯುವ್ಯಕ್ಕೆ ೨೫ ಕಿ.ಮೀ. (೧೫ ಮೈಲಿ) ದೂರದಲ್ಲಿದೆ. ಇದು ನಲ್ ಸರೋವರ ಪಕ್ಷಿಧಾಮದ ನಂತರ ಅಹಮದಾಬಾದ್ ಬಳಿ ಇರುವ ಅತ್ಯಂತ ಜನಪ್ರಿಯ ಪಕ್ಷಿಧಾಮವಾಗಿದೆ. ಇದು ಥೋಳ್ ವನ್ಯಜೀವಿ ಅಭಯಾರಣ್ಯದಿಂದ ಸುಮಾರು ೫೦ ಕಿಮೀ (೩೦ ಮೈಲಿ) ದೂರದಲ್ಲಿದೆ. ಭೌಗೋಳಿಕವಾಗಿ ಥೋಳ್ ವನ್ಯಜೀವಿ ಅಭಯಾರಣ್ಯವು ಉತ್ತರ ಗುಜರಾತ್‌ನ ಮೆಹ್ಸಾನಾ ಜಿಲ್ಲೆಯಲ್ಲಿ ಬರುತ್ತದೆ. ಜಿಲ್ಲೆಯ ತಾಲೂಕು ಕೇಂದ್ರವಾದ ಕಡಿಯು ಅಭಯಾರಣ್ಯದಿಂದ ಕೇವಲ ೨೨ ಕಿ.ಮೀ. (೧೪ ಮೈಲಿ) ದೂರದಲ್ಲಿದೆ. ಥೋಳ್ ವನ್ಯಜೀವಿ ಅಭಯಾರಣ್ಯವು ೧೯೧೨ ರಲ್ಲಿ ೮೪,೦೦೦,೦೦೦ ಕ್ಯೂಬಿಕ್ ಮೀಟರ್ ನಷ್ಟು ನೀರಿನ ಸಂಗ್ರಹ ಸಾಮರ್ಥ್ಯವನ್ನು ಹೊಂದಿದ್ದು ೧೪೫೦ ಹೆಕ್ಟೇರ್ (೫.೬) ಕಮಾಂಡ್ ಪ್ರದೇಶದೊಂದಿಗೆ ಮತ್ತು ೧೫೩ ಚದರ ಕಿಲೋಮೀಟರ್ ಜಲಾನಯನ ಪ್ರದೇಶದೊಂದಿಗೆ ನಿರ್ಮಿಸಲಾದ ಮಾನವ ನಿರ್ಮಿತ (ಬರೋಡಾದ ಆಡಳಿತಗಾರ ಸಯಾಜಿರಾವ್ ಗಯಕ್ವಾಡ್ ಅವರಿಂದ ಮಾಡಲ್ಪಟ್ಟಿದೆ) ನೀರಾವರಿ ಟ್ಯಾಂಕ್ ಆಗಿದೆ. ಜೌಗು ಪ್ರದೇಶವು ತೆರೆದ ನೀರಿನ ಆವಾಸಸ್ಥಾನದಿಂದ ಕೂಡಿದ್ದು ಇದು ಬೆಳೆ ಭೂಮಿ, ಪಾಳು ಭೂಮಿ ಮತ್ತು ಕುರುಚಲು ಭೂಮಿಯಿಂದ ಆವೃತವಾಗಿದೆ. ಪಕ್ಷಿ ಬಂಧುಗಳಲ್ಲಿ ಅದರ ಜನಪ್ರಿಯತೆಯಿಂದಾಗಿ ಈ ಪ್ರದೇಶವನ್ನು ನವೆಂಬರ್ ೧೯೮೮ ರಲ್ಲಿ೧೯೭೨ ರ ೧೮ ನೇ ವನ್ಯಜೀವಿ (ರಕ್ಷಣೆ) ಕಾಯಿದೆಯ ಪ್ರಕಾರ ಅಭಯಾರಣ್ಯವೆಂದು ಘೋಷಿಸಲಾಯಿತು. ಈ ಸ್ಥಳಕ್ಕೆ ಭೇಟಿ ನೀಡಲು ಉತ್ತಮ ಸಮಯವೆಂದರೆ ನವೆಂಬರ್ ನಿಂದ ಫೆಬ್ರವರಿ.
ಸಸ್ಯ ಸಂಪತ್ತು
right|thumb| ಸರೋವರದ ಪರಿಧಿಯಲ್ಲಿ ಕಂಡುಬರುವ ಮರಗಳು ಸರೋವರದ ಬಾಹ್ಯ ಪ್ರದೇಶದಲ್ಲಿನ ಮರಗಳ ಹೊರತಾಗಿ ಈ ಜೌಗುಪ್ರದೇಶದಲ್ಲಿ ವರದಿಯಾದ ಸಸ್ಯವರ್ಗವು ಅಕೇಶಿಯ ನಿಲೋಟಿಕಾ, ''ಎ. ಲ್ಯುಕೋಪ್ಲೋಯಾ, ಜಿಜಿಫಸ್, ಅಜಾಡಿರಾಚ್ಟಾ ಇಂಡಿಕಾ , ಫಿಕಸ್ ಎಸ್ಪಿ., ಸಾಲ್ವಡೋರಾ ಎಸ್ಪಿ., ಪ್ರೊಸೋಪಿಸ್'' ಚಿಲೆನ್ಸಿಸ್ ಮತ್ತು ಕ್ಯಾಪ್ರಿಸ್ ಎಸ್ಪಿ ಎಂಬ ಹೊರಹೊಮ್ಮುವ ಮತ್ತು ತೇಲುವ ಜಲಸಸ್ಯಗಳನ್ನು ಒಳಗೊಂಡಿದೆ. . ಅಭಯಾರಣ್ಯದ ನಾರ್ಮಲ್ ಬಯೋಲಾಜಿಕಲ್ ಸ್ಪೆಕ್ಟ್ರಮ್ ( ಎನ್‌ಬಿಎಸ್) ಅಧ್ಯಯನದ ಪ್ರಕಾರ ಬಯೋ - ಜಿಯೋಗ್ರಾಫಿಕ್ಝೋನ್ - ೧೪ ವರ್ಗದಲ್ಲಿ ಬರ - ನಿರೋಧಕ ಸಸ್ಯವರ್ಗವು ಮುಳ್ಳಿನ ಪೊದೆಗಳು ಮತ್ತು ಮರಗಳನ್ನು ಒಳಗೊಂಡಿರುತ್ತದೆ ಹಾಗೂ ಜಲವಾಸಿ ಮತ್ತು ಜವುಗು ಸಸ್ಯಗಳ ಮಿಶ್ರ ಸಸ್ಯಗಳನ್ನು ಸಹ ವರದಿ ಮಾಡಿದೆ.
ಪಕ್ಷಿಗಳು
ಥೋಳ್ ಸರೋವರವು ಪಕ್ಷಿಧಾಮವಾಗಿ, ಒಳನಾಡಿನ ಜೌಗು ಪ್ರದೇಶವಾಗಿ ಮತ್ತು ಸಂರಕ್ಷಿತ ಪ್ರದೇಶವಾಗಿ ಮಳೆಗಾಲದಲ್ಲಿ ಜಲಪಕ್ಷಿಗಳಿಗೆ ಉತ್ತಮ ಆವಾಸಸ್ಥಾನವೆಂದು ಹೆಸರುವಾಸಿಯಾಗಿದೆ. ಇದು ಚಳಿಗಾಲದವರೆಗೂ ವಿಸ್ತರಿಸುತ್ತದೆ. ಐಬಿಎ ವರದಿಗಳ ಪ್ರಕಾರ ಅಭಯಾರಣ್ಯದಲ್ಲಿ ೧೫೦ ಜಾತಿಯ ಪಕ್ಷಿಗಳಿವೆ. ಅವುಗಳಲ್ಲಿ ಸುಮಾರು ಶೇಕಡಾ ೬೦ ರಷ್ಟು (೯೦ ಜಾತಿಗಳು) ಜಲಪಕ್ಷಿಗಳು ಎಂದು ಹೇಳಲಾಗುತ್ತದೆ. ಅವುಗಳು ಹೆಚ್ಚಾಗಿ ಚಳಿಗಾಲದ ಪಕ್ಷಿಗಳಾಗಿವೆ. ಈ ಜಾತಿಗಳಲ್ಲಿ ಅತ್ಯಂತ ಪ್ರಮುಖವಾದದ್ದು ಫ್ಲೆಮಿಂಗೋಗಳು. ಒಂದು ಕಾಲದಲ್ಲಿ ೫ - ೬ ಸಾವಿರ ರಾಜಹಂಸಗಳು ಇಲ್ಲಿ ವರದಿಯಾಗಿದ್ದವು. ಹಾರುವ ಹಕ್ಕಿಗಳಲ್ಲಿ ಅತಿ ಎತ್ತರದ ಸಾರಸ್ ಕ್ರೇನ್‌ಗಳು ( ಗ್ರಸ್ ಆಂಟಿಗೋನ್ ) ಇಲ್ಲಿ ಹೆಚ್ಚಿನ ಸಂಖ್ಯೆಯಲ್ಲಿ ಗೂಡು ಕಟ್ಟುತ್ತವೆ.
ಥೋಳ್ ವನ್ಯಜೀವಿ ಅಭಯಾರಣ್ಯದ ಶ್ರೀಮಂತ ಪಕ್ಷಿ ಜೀವನವು ಸ್ಥಳೀಯ ಮತ್ತು ವಲಸೆ ಹಕ್ಕಿಗಳನ್ನು ಒಳಗೊಂಡಿದೆ. ದೊಡ್ಡ ಬಿಳಿ ಪೆಲಿಕಾನ್‌ಗಳು, ಫ್ಲೆಮಿಂಗೋಗಳು, ಮಲ್ಲಾರ್ಡ್‌ಗಳು ಸೇರಿದಂತೆ ವಿವಿಧ ರೀತಿಯ ಜಲಪಕ್ಷಿಗಳು ಮತ್ತು ಹೆಚ್ಚಿನ ಸಂಖ್ಯೆಯ ಹೆಬ್ಬಾತುಗಳು, ಸಾರಸ್ ಕ್ರೇನ್‌ಗಳು ಮತ್ತು ಇತರ ಅನೇಕ ವಾಡರ್‌ಗಳು ಅಭಯಾರಣ್ಯದಲ್ಲಿ ಸಾಮಾನ್ಯವಾಗಿ ಕಂಡುಬರುತ್ತದೆ.